Karttaplotterit – Venetieto\nKarttaplotterit ovat yleistyneet huimaa vauhtia. Ne ovat olleet jo pidempään yleisiä suuremmissa veneissä, mutta nykyään niitä näkee jo monissa pienissä avoveneissäkin. Perus laitteen hinta on noin 400€-1500€ välillä ominaisuuksista ja koosta riippuen. Siihen saa kuitenkin sijoitettua pienen omaisuuden, eli n. 4000€. Siinä vaiheessa se osaa melkein jo perata kalat ja täyttää veroilmoituksen. Kyseiset vehkeet ovatkin tarkoitettu isompiin veneisiin/aluksiin. Pelkällä plotterilla ei kuitenkaan tee juuri mitään, vaan mukaan pitää hankkia n.200€ maksava kartta.\nMarkkinoilla on melko laaja skaala eri merkkisiä ja mallisia plottereita, joten sieltä pitäisi löytyä jokaiselle sopiva. Eri merkkisissä plottereissa on luonnollisesti pieniä eroja, muun muassa selausominaisuuksissa ja käytettävyydessä. Samanmerkkiset, mutta erimalliset plotterit ovat hyvin pitkälti samanlaisia. Niissä on hinnasta riippuen vain eri määrä erilaisia ominaisuuksia ja erikokoiset näytöt.\nOleellisimpia ominaisuuseroja on antennin sijoitus ja onko laite hybridi, vai pelkkä plotteri. Hybridit ovat siis GPS-paikantimen ja kaikuluotaimen yhdistelmiä. Merkistä ja mallista riippuen voidaan näyttö jakaa puoliksi molempien kesken tai seurata vain jompaakumpaa koko näytöltä. Sekä hybridit että pelkät plotterit ovat melkein kaikilla merkeillä saatavissa sekä ulkoisella että sisäisellä antennilla.\nNykyään lähes kaikki laite ja moottorivalmistajat käyttävät NMEA 2000 järjestelmää, joka mahdollistaa navigointilaitteen ja moottorin välisen kommunikaation. Käytännössä tämä tarkoittaa että navigointilaite toimii samalla veneen ajotietokoneena, josta voi moottorista ja päätelaitteesta riippuen tarkkailla mm. moottorin kierroslukua, polttoaineen kulutusta, veden- ja öljynpaineita sekä lämpötiloja, moottorin trimmikulmaa yms. Laitteiden yhteensopivuus on kuitenkin hyvä varmistaa jälleenmyyjältä.\nKartoissa on myös eroja. Kuten autoihinkin, on veneisiin saatavissa laaja valikoima eri alueiden karttoja. Karttojen tarkkuuksissa saattaa olla suuriakin eroja, joten kartta on hyvä tarkastaa ennen ostoa. Liikkeet joista saa plottereita pitävät usein esillä mallikappaleita, joita selailemalla saa hyvän kuvan karttojen laadusta, sekä laitteen toiminnasta.\nLäppäristä saa kuitenkin erinomaisen vastineen karttaplotterille. Läppärin lisäksi tarvitaan vain GPS-laite ja karttaohjelma. Mikäli taloudesta löytyy jo läppäri, tulee sen muuttaminen GPS-paikantimeksi melko halvaksi, varsinkin verrattuna erillisiin plottereihin. USB-GPS-laite maksaa 50€-100€ ja karttaohjelma tason mukaan 60€-250€. Ohjelmia on saatavissa myös ilmaiseksi, mutta ne vaativat yleensä pientä kikkailua. Täysin ongelmattomia eivät kalliitkaan ole, mutta varmempia ja ne sisältävät tarkat kartat. Vaikka kannettavaa ei löytyisikään valmiina, ei ole pakko lähteä tämän blogin äärestä edes giganttiin asti sitä hakemaan, vaan karttakäyttöön riittää melkein mikä tahansa 2000-luvun kannettava. Kannettava on kuitenkin järkevä vaihtoehto vain koppiveneisiin, sillä niiden vedenkestävyys on melko heikko.\nVeneily-CD (67€, myös laaja karttavalikoima)\nSeaClear (ilmainen, ei valmiita karttoja)\nOziExplorer (69€, ei sisällä karttoja, sivut myös suomeksi)\nVaihtoehtoisesti voi kuitenkin pitäytyä paperikartoissa ja kompassissa, sekä säästää rahaa. Ja tosimieshän ei sellaisiakaan tarvitse.


Helena Åhman opiskeli panttivankineuvottelijoiden opissa | Anna.fi\n– Rajojen yli ja ohi katsominen on minun juttuni, sanoo Helena Åhman.\nKuunnella. Olla hiljaa. Toistaa. Helena Åhman tietää, miten meistä tulee parempia keskustelijoita. Ja keskusteluista antoisampia.\n23.2.2020 Teksti: Marjo Vuorinen Kuvat: Sampo Korhonen\nParemmaksi keskustelijaksi voi oppia. Eikä se ole edes kovin vaikeaa, paljastuu, kun lukee tai kuuntelee keskusteluälykkyyteen perehtynyttä Helena Åhmania.\nHyvä keskustelija voi esimerkiksi peilata keskustelukumppaninsa sanomisia ja pitää näin keskustelun avoimena. Tähän tapaan: Kun tapaa ystävän viikonlopun jälkeen ja hän kertoo olleensa elokuvissa, olisi luontevaa kysyä, mitä hän kävi katsomassa. Mutta jos toistaakin hänen viimeiset sanansa ”ai, sinä kävit elokuvissa”, kannustaa toisen syventämään tai jatkamaan lausettaan.\n– Saattaa olla, että ystävä sanoisi, että hänen oli pakko lähteä johonkin, koska koki olonsa yksinäiseksi, jolloin keskustelu lähtee ihan toiseen suuntaan kuin elokuvan nimeä kysyttäessä.\nSyvä kiinnostus ihmismieleen\nHelenan kotona työhuoneen seinällä roikkuu liuta diplomeja: Vuoden puhuja 2015, Suomen paras bisneskirja 2012 ja 2018, London School of Mediation -organisaation sertifikaatti sovittelijakoulutuksesta 2019.\nTuorein kirja Keskusteluälykkyys painetilanteissa on vastikään ilmestynyt. Sitä varten Helena opiskeli maailmalla kovan luokan panttivankineuvottelijoiden opissa, tapasi tunnettuja sovittelijoita sekä hyödynsi Harvardin kaltaisissa yliopistoissa tutkittuja neuvotteluoppeja.\nNyt Helenan kokoamia oppeja kuuntelevat suomalaiset yritysjohtajat. Moni neuvo pätee myös kotioloihin ja harrastuksiin.\n– Ihminen on ihminen joka paikassa.\nHelenan oma ura luokanopettajasta työpsykologiasta väitelleeksi tekniikan tohtoriksi on tuonut monta näkökulmaa johtamiseen ja ihmisten kanssa toimeen tulemiseen. Kaiken ydin on ollut syvä kiinnostus ihmismieleen.\n– Olen ollut lapsesta asti tarkkailija. Kesti aika kauan, ennen kuin ymmärsin, että kaikki eivät tarkkailekaan ihmisiä ja ympäristöä samalla lailla kuin minä.\nKyvystään hän kiittää lähipiiriään, jossa on aina ollut ihmisiä erilaisista uskonnollisista, poliittisista ja taloudellisista lähtökohdista.\n– Minulle syntyi tutka huomaamaan, milloin jokin asia herättää tunteita tai halutaan ohittaa. Tästä on ollut hyötyä työelämässä. Huomaan herkästi ihmisten pienetkin reaktiot.\n– Kyllä omakin elämäni olisi voinut mennä toisin. Nuorena olisin huonolla tuurilla saattanut päätyä tekemään paljon epäsuotuisampia valintoja, Helena Åhman sanoo.\n”Kuolen pystyyn, jos en pääse oppimaan uutta”\nLuokanopettajaksi Helena ei jäänyt, mutta valmistumispäivään liittyy tärkeä oivallus.\n– Meille sanottiin, että opettajan tehtävä on lasten kokonaispersoonallisuuden kehittäminen. Mietin, että en vielä ole kehittänyt omaanikaan riittävästi.\nHelena halusi olla parempi itsensä johtamisessa. Ajatuksesta alkoi työura, joka on vienyt kansainvälisiin ja kotimaisiin tehtäviin, johtoryhmäkokouksiin ja kouluttamaan yritysjohtajia. Väitöskirjansa hän teki oman mielen johtamisesta. Hän on myös suggestoterapeutti.\nYrittäjä Helena on ollut 15 vuotta. Se sopii naiselle, jolle vapaus on tärkeää ja joka haluaa tehdä itselleen merkityksellisiä asioita.\n– Vaikka monelle työn ja vapaa-ajan erilleen jakaminen on hyvää ja hyödyllistä, minulle se ei ole tärkeää. Kerran asiakas soitti minulle ja kysyi, onko minulla nyt loma-aika. Mietin hetken ja sanoin, että en minä tiedä.\nHelenalle vapaa-aikaa on se, että hän käy kuuntelemassa muita johtamisen, valmentamisen ja ihmismielen ammattilaisia sekä tapaa aivan eri alojen ihmisiä eri puolilta maailmaa. Tai matkustaa kerran vuodessa Toscanaan rakkaalle valokuvauskurssilleen.\n– Kuolen pystyyn, jos en pääse oppimaan uutta.\nKeskusteluälykäs on myös tunnerohkea\nBisneskirjoihinsa Helena yhdistelee useita tieteenaloja, tarinoita ja omia valokuviaan. Dekkareihinsa faktaa ja valokuvaa. Luentoihinsa musiikkia Suurlähettiläiden keulahahmon Jussu Pöyhösen kanssa.\n– Rajojen yli ja ohi katsominen on minun juttuni.\nNyt Helena on paneutunut keskusteluälykkyyteen painetilanteissa, sillä se on vähälle huomiolle jäänyt aihe, vaikka me ihmiset teemme pahimmat virheemme juuri paineen alla.\nKeskusteluälykkyydellä Helena tarkoittaa sitä, miten ihminen oivaltaa asioita vaativan keskustelun, neuvottelun tai konfliktin aikana.\n– Jos haastavassa tilanteessa ei ymmärrä omaa olotilaansa, todennäköisesti ei myöskään oivalla asioita parhaalla mahdollisella tavalla.\nTuolloin ihmiset helposti asettuvat toisiaan vastaan.\n– Väittely voi olla hedelmällinen, mutta en ole löytänyt ihmistä, joka saisi väittelemällä toisen mielipiteen muuttumaan. Hankalimmissa tilanteissa se johtaa tennismatsiin. Pallo lentää puolelta toiselle eikä vie asiaa eteenpäin.\nSiksi on hyvä oppia luomaan tunnesiteitä ja kytköksiä toisen osapuolen kanssa silloinkin, kun kaikki ei toimi, kuten itse haluaa.\n– Usein ajatellaan sitä, voitatko sinä vai minä, kun kannattaisi keskittyä siihen, miten päästään samalle puolelle toisen kanssa. Se ei välttämättä tarkoita sitä, että muuttaa omaa mielipidettä, vaan että pystyy luomaan jonkinlaisen kytköksen toiseen.\nPainetilanteessa on tärkeä miettiä tarkasti, mitä sanoo ja mitä ei. Pitää hyväksyä omat ja toisen tunteet.\n– Jos pyörittää vain omaa juttuaan, aika moni viesti menee ohi, koska havainnot ovat puutteellisia. Silloin kannattaa ottaa askel taaksepäin ja unohtaa hetkeksi, mitä mieltä itse on ja kuunnella toista aidosti.\nKeskusteluälykäs tarvitsee keskustelu- ja tunnerohkeutta.\n– Luontaisestihan me menemme tunnepuolella helposti pois epämiellyttävästä lähelle miellyttävää. Pelkäämme, mitä tunteita keskustelu itsessä ja toisessa herättää.\nToki on rohkeita – ja liiankin rohkeita – suoraanpuhujia.\n– Mutta suoruudesta ei ole hyötyä, ellei se tule tavalla, jolla toinen voi ottaa sen vastaan.\nJotkut taas eivät uskalla olla suoria vaan voivat olla niin myötätuntoisia, että heidän viestinsä vesittyy.\nPaljon myös vaietaan. Huipputason johtoryhmässäkin voi olla asioita, jotka jäävät puhumatta.\nKeskustelurohkeuttaan voi kehittää\nMiten opetella keskustelu- ja tunnerohkeaksi?\nKannattaa pohtia, mitä aiheita itse mielellään välttelee.\n– Juuri niistä todennäköisesti kannattaisi keskustella.\nOn myös hyvä miettiä, minkä vuoksi pelkää omia tai toiselle aiheuttamiaan tunteita.\nToimiva keskustelunaloitus hankalissa tilanteissa on vaikkapa: ”En tiedä, osaanko sanoa tämän oikealla tavalla.”\n– Saat jo anteeksi siinä. Tai voit kysyä ”olenko oikeassa tulkitessani tämän asian näin?” Tai ”saanko olla utelias, mutta mitä ajattelet tästä?”\nJoka kerta kun rohkaistumme käymään keskustelun, joka ei tunnu helpolta, se kehittää keskustelurohkeutta.\nHaastavista tilanteista voi opetella jopa tykkäämään. Parhaimmillaan painetilanne on positiivinen kokemus ja nostaa esiin omia vahvuuksia: selvisin tuollaisestakin, vaikka en olisi uskonut.\n– Työelämässä on sitä paitsi hyödyllistä hyväksyä se, että tuntee itsensä joskus epävarmaksi ja pystyy silti toimimaan. Jos ei ole sinut tämän asian kanssa, se alkaa kuormittaa.\nJoskus hiljaisuus on viisautta\nHelena kehottaa suhtautumaan keskusteluälykkyyteen salapoliisin lailla. On erilaisia johtolankoja ja keinoja, joita kokeilla. Eikä aina onnistu.\n– Epäonnistumisesta ei kukaan tykkää, mutta kokemus ei mene hukkaan, jos siitä oppii jotain.\nKun tiedostaa, mitä vaikeassa tilanteessa itselle tapahtuu, tunnistaa myös riskihetken. Silloin kannattaa pysähtyä edes pariksi minuutiksi ja rauhoittaa oma mieli ennen keskustelukumppanin kohtaamista. Yksi yksinkertaisimmista ja tehokkaimmista rauhoittumiskeinoista on hengittää syvään niin, että uloshengitys on hiukan pidempi kuin sisäänhengitys.\nOman jännityksen voi myös opetella tulkitsemaan toisin: Jos kädet hikoavat, voi ajatella, että se on vain elimistön valmistautumista. Olenpa innostunut tästä! Onpa asia minulle merkityksellinen!\nKun itsellä on turvallinen olo, pystyy luomaan ilmapiirin, jossa myös vastapuoli voi kokea oman olonsa mahdollisimman turvalliseksi. Silloin jää tilaa ymmärrykselle.\nOn myös hyvä tarkkailla, käykö samaa keskustelua toisen osapuolen kanssa. Toinen voi puhua puhtaista faktoista. Toinen käykin mielessään tunnekeskustelua ja pohtii vaikkapa, tykkääkö tuo toinen minusta tai vaikuttaako tämä keskustelu minun uraani. Ellei huomaa toisen erilaista fokusta, menee pahasti pieleen.\n– Kun huomaa toisen ymmärtäneen väärin, voi pakittaa ja sanoa, että ”oho, sanoinpa vähän kömpelösti”.\nHyvä yleissääntö hankalissa keskusteluissa on suunnata huomio toiseen ihmiseen eikä siihen, mitä itse sanoo seuraavaksi.\n– Välillä me kuuntelemme vastataksemme emmekä ymmärtääksemme. Kun ihmiset kuulevat toisiaan, ihmeitä tapahtuu.\nJoskus on viisasta olla vain hiljaa.\n– Jos kysyy vaikean kysymyksen ja toinen menee hiljaiseksi tai alkaa takellella, kannattaa olla hiljaa. Tyypillisestihän me alamme tuossa tilanteessa selittää. Mutta sillä pilataan toisen ajatusprosessi.\nHaastavia tilanteita voi ja kannattaa treenata etukäteen. Suuri viisaus on: mitä suuremmaksi paine kasvaa, sitä lyhyempinä puheenvuorot kannattaa pitää.\nPahimmillaan käämin palamiset päätyvät someen riepoteltaviksi.\n– Sellaisessa tilanteessa saattaa kuitenkin olla kyse ihan fiksusta ihmisestä, joka ei stressin alla ole vain huomannut, mihin on menossa tai valumassa. Tällöin tilannetaju häviää.\nEn ole löytänyt ihmistä, joka saisi väittelemällä toisen mielipiteen muuttumaan.”\n– Ehkäpä piankin kokoushuoneiden ovella on skanneri tai älylaite, joka näyttää ja vahtii, onko henkilö oikeassa olotilassa keskustelemaan ja tekemään päätöksiä, arvelee Helena Åhman.\n”Elän elämäni luovinta aikaa”\nHelenan omat valtit elämässä ovat joukko palautumiskeinoja, lähipiiri ja ystävät.\n– Minulla on hyviä ystäviä, joille voin soittaa vaikka keskellä yötä. On hirmu tärkeää, että elämässä on paikkoja, joissa voi sanoa ihan mitä vain ja tietää, että sinua ymmärretään – tai ainakin reilusti sanotaan, että eikö tuo ole vähän tyhmää.\nJa sitten on Psyko, kolmevuotias saksanpaimenkoira. Samanrotuinen seuralainen kuin lapsena Kankaanpäässä. Merenrantalenkille kaksikko lähtee, oli keli mikä tahansa.\n– Koiran hankkiminen ei ollut järkipäätös. Se on rajoittanut emännän menemisiä. Reissut ovat lyhentyneet ja harventuneet.\nMutta rakas Psyko on. Kun Helena kirjoittaa työhuoneessaan, Psyko makaa uskollisesti vieressä ja huokailee.\nHelena nauttii töiden tekemisestä kotona. Silloin saa katsoa vuodenaikojen mukaan muuttuvaa rantamaisemaa Helsingin Arabianrannassa.\n– Elän elämäni luovinta aikaa. Haluan pitää ajatuksen auki. Koskaan ei tiedä, mitä vastaan tulee. On ihmisiä, jotka tietävät jo varhain, mikä heistä tulee isona. Minä en tiedä vieläkään.\nHän on huomannut viime vuosina palanneensa asioihin, jotka kiinnostivat nuorena. Muutama vuosi sitten hän piti sapattivapaan ja opiskeli valokuvausta New Yorkissa. Siellä hän alkoi ottaa laulutunteja. Nyt on tekeillä toinen dekkari.\n– Myös vapauden tarve on kasvanut.\nOn elämässä ollut vaikeitakin aikoja.\n– Mikään koulutus ei suojaa kriiseiltä, ja esimerkiksi satunnaiset ihmissuhteisiin liittyvät haasteet kuuluvat elämään. Mutta jos jokin on notkahtanut, muut alueet ovat kannatelleet. Vaikeintahan on, jos sattuu monta putoamista yhtä aikaa.\n– Kyllä omakin elämäni olisi voinut mennä toisin. Nuorena olisin huonolla tuurilla saattanut päätyä tekemään paljon epäsuotuisampia valintoja. Aikuisenakin olen ajoittain hakenut omaa paikkaani.\nHelena on erityisen onnellinen siitä, että hänellä on elämässään monia mahdollisuuksia.\n– Se ei ole suinkaan itsestään selvää. Sanotaan, että Suomi on maa, jossa kaikilla on samanlaiset mahdollisuudet ja sattumat. Ei ole. En sitä usko.\nTarinoita siitä hän kuulee vapaaehtoistyössään Kriisipuhelin-päivystyksessä.\n– Koska olen saanut itse paljon, halusin ryhtyä työhön.\nHelenaa huolestuttaa, että vain kolmasosaan kriisipuheluista on resursseja vastata. Joka vuorokausi päivystyspuhelimeen soittavien avuntarvitsijoiden joukossa on yhdeksän itsetuhoista ihmistä.\nKeskusteluälykkyydelle ja tunnetaidoille on tarvetta silloinkin.\n– Yhdellä pienellä sanalla, eleellä ja äänensävyllä voi olla suuri merkitys, vaikka itse ei sitä tiedä.\nHelena Åhman, 55\nTyö: Johdon sparraaja, tietokirjailija, dekkaristi ja valokuvaaja. Työpsykologiasta väitellyt tekniikan tohtori ja kasvatustieteiden maisteri.\nHarrastukset: Kuntosalilla käyminen, lenkkeily, valokuvaus ja eri alojen asiantuntijoiden kuunteleminen.\nAjankohtaista: Tietokirja Keskusteluälykkyys painetilanteissa ilmestyi loppuvuonna 2019. Toinen dekkari on kirjoitusvaiheessa.\nJuttu on julkaistu Annassa 2/2020.


Playoffs 2008: Finaalisarja Oulun Kärpät - Espoon Blues | Sivu 16 | Jatkoajan keskustelupalsta\nLuet ketjua: Playoffs 2008: Finaalisarja Oulun Kärpät - Espoon Blues\nViestiketjun aloittaja Beukeboom\n10.04.2008 klo 12.00\nKärppä-mestaruuksia Nokalta ei voi ottaa pois, hän todellakin riepoi jäätä Jortikalla ja Sheddenillä finaaleissa. Sekään klausuuli ei käy, että kun joukkue on riittävän hyvä, "kuka tahansa" menestyy sen kanssa. Jälleen on jengillä kaniinin muisti, jos näin uskotaan. Jokerien vm. 05/06 olisi pitänyt olla tuolloin mestari. Kuin myös monen muunkin Jokeri-nipun.\nEn nyt muista millainen se oli, eikä mulla just nyt tässä ole Jokereiden tuota parin kauden takaista rosteria - hetkinen tuohan on se meidän katastrofikauden joukkue joka ei selvinnyt edes pudotuspeleihin. No se ei kyllä ollut mestaruusainesta, ei edes lähellä ja se joka niin väittää niin sillä on kyllä aikamoinen kaniinin muisti. Tuon kauden Jokerithan etsi lähes koko kauden ajan maaliinsa maalivahtia joka saisi edes niitä rantapalloja kiinni, lopulta naapuri tuli ja pelasti kun Tom Askey liittyi meille. Sen lisäksi se joukkue hajosi muiltakin osin juuri kauden kynnyksellä, Virmanen kyllä teki kovia hankintoja mutta valmennus ei ikinä saanut tuota hätäisesti kokoon parsittua ryhmää kuntoon, suurin syy oli katastrofaalisessa maalivahtipelissä sekä valmennuksen epäonnistumisessa.\nJokereilla on kyllä lähes aina kilpailukykyinen rosteri mestaruustaistoon, mutta on silti varsin yksisilmäistä väittää ettei sellainen olisi myös aina Oulussa kasassa. Siellä myös saadaan jostain syystä NHL:n osalta paljon rauhallisemmissa merkeissä pidettyä joukkueen avainmiehiä tyyliin Bäckström, Viuhkola ja Pesonen. En kiellä etteikö Jokerit silti vain yhdellä mestaruudella 2000-luvulla ole alisuorittanut resulsseihinsa nähden.\nNokka Jalonen mitataan todellakin ensi kaudella, jos ja kun Jalonen IFK:n peräsimeen liittyy. Jos Jalonen tekee HIFK:sta runkosarjan 1-2 sijoille sijoittuvan mestaruudesta realistisesti taistelevan nipun niin sitten Oulussa tullut glooria on täysin ansaittua. Se nähdään kuitenkin vasta ensi kaudella.\n10.04.2008 klo 12.06\nNo sitten luulisi olevan tiedossa, että Pesonen on ollut (näitä finaaleja lukuunottamatta siis) ratkaisumiehiä monissa kovissa peleissä. Esimerkiksi viime kevään finaaleissa. Tämä ottelusarja on ollut Pessiltä huono, samoin loisto on oikeastaan ollut kateissa koko playoff-kevään ajan. Repii ja raastaa, taklaa... puolustuspäässä. Kärppien tämänhetkinen kilpparitaktiikka ei ole Pesosta varten. Toivottavasti kuitenkin syttyy sarjan lopuissa peleissä "runkosarjamaiseen" vireeseen.\nKyllähän Pesosen ja muidenkin Kärppien taitopelaajien on vaikea pelata, jos tuomarien toiminnassa on tyystin unohdettu kauniit ajatukset "nollatoleranssista". Kentällä saa tehdä käytännössä mitä tahansa, milloin tahansa ja millä tahansa. Taitavampi joukkue kärsii totta kai.\nMutta en silti valita. Tällaista peliä, missä saa vääntää kunnolla ja pelata tosissaan mies miestä vastaan, katsoo paljon mieluummin kuin nollatoleranssineppailua.\nJa muistakaa: Jos (kun) Kärpät voittaa tänään, on sarja jo lauantaina Oulussa katkolla Kärpille.\n10.04.2008 klo 12.11\nAika jännä juttu, sillä tuosta tuomarilinjasta on kärsinyt päivänselvästi enemmän Blues.\n10.04.2008 klo 12.25\nOngelma vaan on siinä, että pelitapa ei ole muuttunut. Ainoastaan sen toteutus tai paremminkin sen puute. Ja siinä Jalosen tulee olla vaativa.\nTAHTOA, TAHTOA, TAHTOA! ja perkeleesti PELIROHKEUTTA! Kun ne saa kohdalleen, niin tulee voitotkin.\nJännäkakkaa pukkaa... Tulis jo ilta että pääsee syömään kynsiä.\n10.04.2008 klo 12.29\nSihvoselta jälleen asiantunteva analyysi tulevaan otteluun ja koko menossa olevaan po-sarjaan:\nMitä on tapahtunut - onko Rönkä lopettanut Sihvosena kirjoittamisen vai johtuuko Sihvosen selvä skarppaus teksteissään siitä, että nyt on pantu politikointi, johtajaviha, kateudet, henkilökohtaisuudet yms asiat sivuun ja analyysit kirjoitetaan itse pelistä kuten analyytikon kirjoittaa pitää?\nMielenkiintoinen ottelu tulossa ja erittäin tärkeä koko sarjan kannalta.\n10.04.2008 klo 13.08\nValmentajana Kari Jalosen arvo mitataan tässä ottelusarjassa. Jos hän onnistuu sen häviämään 2-0 johdosta huolimatta selkeästi omiin virheisiinsä (pelitapa), Jalosen glooria on mennyttä\nKyllä mä tästä olen samaa mieltä, toppuuttelin vain sitä ylimalkaista otetta, jolla mielestäni Sihvosen kirjoituksessa kuitattiin Jalonen koko pleijareissa. Finaalien häviäminen on aina valmentajalle tappio, mutta finaalissa kyllä kohtaavat nytkin kiistatta kaksi liigan kovinta valmentajaa. Eikä Jalonen siis voinut kai mennä finaaliin fiaskolätkällä voittamalla kahdeksan (8!) playoffottelua putkeen kevään -08 playoffeissa? Eli jotain rajaa siihen Nokan totaalidissaamiseenkin. Sillä aikaa, kun Nokka otti 8 voittoa peräkkäin, Matikainen kamppaili tosissaan fiasko-Sheddeniä vastaan. Mutta finaali on aina finaali.\nPower: Jalonen meni omissa kirjoissani Jortikan ohitse nimenomaan keväällä -05 riepoessaan Jortsun totaalisesti kölin alta SM-liigan finaalissa. Eli herrat ovat siis kohdanneetkin 2000-luvulla finaalissa ja tasoero oli huima. Tuon finaalin jälkeenkin Nokka on jatkanut loistavasti, Jortikka mennyt alaspäin. Mielestäni on aika kohtuullista todeta Nokan ohittaneen Jortikan ja nimenomaan vuodesta 2008 tässä on kysymys. Ilman muuta Jortsu on ottanut enemmän kultamitaleja ja ansainnut jokaisen. Mutta koko valmentajapörssini (oma tapani ajatella) käsittelee nyt vielä kehissä olevien valmentajien iskukykyä tässä ja nyt ja Nokka on Jortsun edellä - taisit todeta tämän itsekin?\n10.04.2008 klo 13.10\nVai olisiko niin, että kun lukijalla ei olekaan ns. omaa lehmää ojassa, niin tekstin lukeminen onnistuu ilman mitään ylimääräisiä kiihkoja?\nKyllä neljäs peli pitää taas katsoa.\nJossain luki eilen, että nyt yli puoli Suomea on Kärppiä vastaan eli raja on hilattu pohjoisemmaksi. Pelikirjat ja muut on syytä unohtaa nyt kokonaan. Jos mietitään esim. Heiskasta ja Kuoppalaa, kavereita joita on pidetty korkeintaan jossain Lasse Korhosen tasolla olevina pelaajina ja kaiken lisäksi jäähdyttelijöinä niin he ovat yllättäneet kaikki niin totaalisesti, joten tulee mieleen, että Blues on todellakin JOUKKUE. Jokainen pelaaja uskoo espoolaiseen unelmaan, eikä edes salaa toivo HPK:lle tai Saipalle menestystä, vaan ovat henkeen ja vereen espoolaisia. Se on joukkueen vahvuus Kärppiä vastaan. Oulussa ollaan jo kylläisiä ja sitten vaikka joukkue on aika nimekäs niin siellä saattaa olla liian paljon palkkasotureita riveissä, jotka eivät pysty ylittämään itseään, kun se tunne puuttuu.\nJos yllättäjistä puhutaan niin Kuoppalan ja Heiskasen ohi menee kuitenkin Tarkki. Moni puhui aiemmin, ettei Tarkki olisi hyvä maalivahti, vaan hyvän joukkueen edessä on helppo pelata. No nyt on nähty, että Blues on ollut selkeästi parempi joukkue ja lähes yksinomaan Tarkin ansiota on se, ettei Blues johda sarjaa ja kirkkaasti. Toki ensimmäisessä matsissa bluesilaiset laittoivat tyhjistä paikoista ohi, mutta kaksi seuraavaa Tarkki on pitänyt yksin joukkuetta pystyssä ja varmaankin kaksinkertaistanut oman markkina-arvonsa.\nErkki Rajamäen hyvyys oli jo tiedossa, joten hänen hyvä pelinsä ei ole yllätys. Muista täytyy sanoa, että harmi, että Blues on joutunut tulemaan toimeen ilman Clarkea, Öhmania ja eilen myös Eavesia. Öhman oli muuten Voice-radiokanavalla haastattelussa, josta kävi ilmi ettei pelaa enää tällä kaudella ja että katsomossa jännittää kuulemma todella paljon.\nEn olisi etukäteen uskonut, että Bluesin puolesta voi ulkopuolisena jännittää niin pirusti. Tänään on pakko mennä katsomaan, kun poro saa lopullisen kuoliniskunsa.\n10.04.2008 klo 13.12\nOulun Kärpät,Tolpanniemen pallopaijjat,Utran kaira\nEpäilempä että Kärppä laivaa on vaikea tuossa myrskyssä enään kääntään jonka blues on tässä saamassaan mahdollisuudessa kehitellyt. Tulee mieleen se työsulku kauden aikainen ifk jossa oli huippumiehiä joka pelipaikalle. Aravirta peluutti ifk:ta puolustavasti ja turpaan tuli. Jopa surkeana analyytikkona pitämäni Esa Tikkanenkin sanoi että Play-offeissa ei voi voittaa pelkästään puolustamalla. Ja sen kyllä tiki varmaan tietää, muutamat play-offit pelanneena.\nJalosta on vaivannut minun mielestä varovaisuus ja vastustajan aliarvioiminen. Ei Kärpät ole finaali sarjan ainut taitava joukkue.\nOnneksi Tarkki on yllättäny ainakin minut täysin antanut Kärpille mahdollisuuden voittoon.\nMielenkiintoiseksi asian tekeekin että miten Blues reagoi siihen jos Kärpät alkaa pelaamaan agressiivisemmin ja aktiivisesti ylöspäin kiekko kontrollia hävittämättä ? Kuitenkin selvästi paremmin Kärppien hyökkääjät ovat päässeet mahdollisuuden saadessaan Bluesin maalin edustalle, kun Kärppien päädyssä blues hyökkääjät ovat poikkeuksetta turvallaan siinä maalin edessä, lopun ajan sitten pyöritään kulmissa. Pelottavalta tuntuu jos Blues löytää jostain lääkkeen hallituilla hyökkäyksillä maalin edustalle nousemiseen. Sitten ei edes Tarkki riitä..\n10.04.2008 klo 13.19\nKyllähän se nykylinjasta hyötyjä on nimenomaan Kärpät. Kärpät on ollut paria erää vaille koko finaalisarjan puolustuskannalla ja vain rikkonut peliä. Erikoista väittää, että Kärpät kärsisi sallivammasta tuomarilinjasta, kun pelaavat ilman kiekkoa :-)\nMaali on tässä.\n10.04.2008 klo 13.41\nTekisi mieli sanoa, että varmasti noin. Mutta kun muistelen Westerlundin vainoamista ja iskuja vyön alle Leijonien päästessä MM-finaaliin, niin ehdottomasti ei noin. Jokeri-merkkinen värikynä ei ole johtanut Sihvosen tekstien ymmärtämiseen väärin, kyllä ne analysoinnit olivat ihan perseellään oli sitten Sihvosen tai kuten nykyään uskon, pääosin Jukka Röngän kynästä Sihvosen nimellä.\nMutta se noista.\nNyt Sihvonen analysoi terävästi meneillään olevaa sarjaa ja itse peliä ja sen nyansseja ja siinä hän on hyvä. Mielellään noita lukee ja lukisin enemmänkin.\n10.04.2008 klo 13.56\nTulee mieleen se työsulku kauden aikainen ifk jossa oli huippumiehiä joka pelipaikalle.\nHieman mieleen tulee myös vuoden 2006 Ässä-sarja. Tuntuu, että samoin kuin silloin, myös nyt hieman hävitään tahdossa ja fyysisyydessä.\nMutta varmaan hyvä ja viihdyttävä sarja saadaan, on lopputulos mikä tahansa.\n10.04.2008 klo 14.03\nTekisi mieli sanoa, että varmasti noin. Mutta kun muistelen Westerlundin vainoamista ja iskuja vyön alle Leijonien päästessä MM-finaaliin, niin ehdottomasti ei noin.\nTilannehan on se, että nettisivut poikkeavat painetusta lehdestä. Se lehti, joka tulee ulos niin sinne pitää saada provosointia, fiaskoa jne. riittävästi, jotta se herättää huomiota. Lehtilaukset, irtonumeromyynti, mainostulot. Ne kiinnostavat Rönkää. En usko, että häntä paljon jaksaa kiinnostaa, mitä nettisivuilla lukee.\nJa mitä tulee Sihvoseen niin tuolla jutullaanhan hän vain valmistautuu ensi kauteen. IFK-vihamielinen kirjoittaja haluaa nyt vähän ikäänkuin pohjustaa sitä, että kynä terävänä pääsee syyskuussa jauhamaan fiasko-Jalosesta.\n10.04.2008 klo 14.08\nJännä on tosiaan ihmisen muisti. Nyt kaikki kirkuvat, kuinka Pesonen ei pärjää kuin Kalpoja, Ässiä ja Saipoja vastaan. Ja ihan sen takia, että viimeiset pelit ovat olleet häneltä heikkoja.\nKuitenkin esimerkiksi viime vuonna mies paiskoi finaaleissa tärkeitä kasseja ja järjesteli paikkoja. Eikö ne olleet kovia pelejä? Tälläkin kaudella kaveri on laittanut tuulemaan pisteiden valossa, vaikka runkosarjasta asti oli kaikenlaiset koiruudet sallittu kypärän värin takia.\nJa mikäli vertaa tuota finaalien ja playoffien tuomarilinjaan.. On Kärpät siitä hyötynyt, kuin on Blueskin. Molemmilla on puolustuksessa enemmän työkaluja kuin oli runkosarjassa. Voitteko kirkkain silmin sanoa, että se on Pesosen etu? Eihän tuossa aiemmassa mietinnässä voi verrata sitä, onko Pesonen hyötynyt vai Kärpät. Kyllä se voi mennä molempiin suuntiin.\nMutta Sihvosen kirjoitukset ovat parempia kuin koskaan. Ne osuvat ja niistä ei uhku antipatiaa kirjoituskohteista johtuen. Liekkö siitä johtuen, ettei Sheddeniä käsitellä niistä?\nSeuraava peli on erittäin tärkeä sarjan kannalta. Mikäli Kärpät kykenee nostamaan alle vuorokaudessa pelin tasoa ylöspäin ja vie ottelun (tuuriin en usko, paremmin on pelattava) niin lauantaina on erittäin hyvät mahdollisuudet iskeä kotiyleisön edessä sarja poikki. Jos jotain positiivista hakemalla hakee, niin 3. peli oli jo parempaa kuin 2. peli, vaikka kuokkaan tulikin. Silti sieltä löytyi samoja fiaskon elkeitä.\nParempi vie tämän sarjan joka tapauksessa. Paras seitsemästä ei anna mitään selittelyn sijaa. Ei vaikka Kärpät voittaisi sarjan.\n10.04.2008 klo 14.45\nPower: Jalonen meni omissa kirjoissani Jortikan ohitse nimenomaan keväällä -05 riepoessaan Jortsun totaalisesti kölin alta SM-liigan finaalissa.\nSelvähän se on, että ei Jortsulla nykyisellään ole juuri mitään annettavaa. Viirit katossa ja teot viime vuosituhannalta, joten se siitä. Tuskin edes Turussa miestä enää nykylätkän guruna pidetään, puhumattakaan että haluttaisiin enää takaisin aitioon.\nJalosella on ehkä vähän sama ongelma kuin oppi-isällään tai kritiikkiä tulee samasta asiasta, että tulosta tulee vain huippujoukkueella ja kuka tahansa olisi valmentanut sillä miehistöllä joukkueen mestariksi. TPS vuodet ennen Kärppiin menoa eivät olleet niin vakuuttavia (mukana tietysti kaikkea muutakin), mutta jos mies on HIFK tulossa niin sehän kertoo, että onko miehestä johonkin vai seuraako ura sitten oppi-isänsä jalanjälkiä tai pelaaja aikaista visiittiään HIFKssa. Mutta ehkä loputon aihe.. Jukka Jalosen meritiit vain kerhossa. Tätä voi jatkaa loputtomiin.\n10.04.2008 klo 15.23\nKuitenkin esimerkiksi viime vuonna mies paiskoi finaaleissa tärkeitä kasseja ja järjesteli paikkoja. Eikö ne olleet kovia pelejä? Tälläkin kaudella kaveri on laittanut tuulemaan pisteiden valossa, vaikka runkosarjasta asti oli kaikenlaiset koiruudet sallittu kypärän värin takia. .\nKärppien puolustus ei ole viimevuotisella tasolla, joten Pesonen ei saa kiekkoa liikkeeseen. Tästä johtuu, että Pesoseen ehtii vastustaja kiinni, ja kun painiksi tai taklaamiseksi menee, menee Jannelta pelihuumori. Mies tuhraantuu, aivan kuten Leino aikanaan. Nyt Leino on päässyt tuon yli, Pesonen ei.\nKeskittyminen oikeisiin asioihin peliessä, jossa kiekko onkin lavassa vain satunnaisesti on Pesosen puute.\nloistava pelaaja, en mää sillä.\nNäin se on. Kärppien on oltava rohkeampi. Se voi kostaantua puolustajien virheinä, mutta jos peruuttelu jatkuu, niin noutaja tulee varmasti. Säkäpomput menee pitkässä sarjassa tasan, ja Kärpillä kävi jo munkki edellisessä jatkoaikamatsissa.\nKuten ennen sarjaa pohdiskelin, niin Kärppien puolustajiin iskemällä Kärppien peli saadaan tolaltaan. Nyt ei ole Bumen & kump. tapaisia kovaan peliin kykeneviä pakkeja, ja se näkyy hyökkäyspelin avaamisessa. tulee liian kiirus. Ne kerrat kun se onnistuu ja Kärpät tulee organisoidusti hyökkäykseen, on sitten joka kerta äärimmäisen vaarallista. Mutta pitäs uskaltaa paineenkin alla avata, eikä vaan roiskasta poijes.\n10.04.2008 klo 15.37\nJos jossain niin tuomareille pillittämisen suhteen Nokka Jalonen on ollut ryhdikäs, niin kuin Petri Matikainenkin. Jalonen ei nostanut meteliä vaikka samassa pelissä Jokinen kuin Mikkolakin loukkaantui taklauksien seurauksena. Tästä Jaloselle propsit, sillä en ole pitänyt miestä tuon suhteen kovinkaan arkana kertomaan mielipidettään.\nPetri Matikainen on kova jätkä, vaikka miestä kokemattomuuden varjolla märkäkorvaksi nimitinkin. Edellisessä pelissä Matikaisen 1.erätauon kommentti hymyilytti mutta kun se osoittautui loppujen lopuksi aivan täydeksi todeksi niin ei voi kuin nostaa hattua näissä liemissä kokemattomalle mutta ilmeisen kovalle jannulle.\nHieno sarja, vaikka Jokerit ei siellä mukana olekaan.\n10.04.2008 klo 16.40\nPower: Jalonen meni omissa kirjoissani Jortikan ohitse nimenomaan keväällä -05 riepoessaan Jortsun totaalisesti kölin alta SM-liigan finaalissa. [ - - ] Ilman muuta Jortsu on ottanut enemmän kultamitaleja ja ansainnut jokaisen. Mutta koko valmentajapörssini (oma tapani ajatella) käsittelee nyt vielä kehissä olevien valmentajien iskukykyä tässä ja nyt ja Nokka on Jortsun edellä - taisit todeta tämän itsekin?\nAsia vilpitön. Ymmärsin viittauksesi "Jalonen on ohittanut urallaan Jortikan" tjsp. siten, että pitäisit Kojon koko uran saavutuksia jo Jortsun vastaavia kovempina. Sitä tuskin kukaan kiistää, etteikö Jalonen (kuten valitettavasti moni muukin valmentaja) olisi puhtaasti nykyhetkeen painottuvassa valmentajarankingissa kirkkaasti Jortikan edellä.\n10.04.2008 klo 16.53\nTäytyy kyllä sanoa, että huikea peli taas tulossa. On käyty läpi finaalisarjat Tapparaa, TPS:aa ja Jokereita vastaan, mutta nyt vasta on kysymyksessä The Finaalisarja. Verenmakuisin sarja koskaan, ainakin Kärppä-vinkkelistä katsottuna.\nPahoittelen, että Kärpät ei ole ollut maineensa väärti tässä sarjassa. Blues on viskellyt Kärppää kuin märkää rättiä eikä Kärpillä näytä olevan lääkkeitä Bluesin peliin. Hävettää. Bluesilla on henkinen yliote Kärpistä ja se on pistämässä Kärppää kanveesiin. Kärppien kannalta kaikista dramaattisinta on se, että edelleenkin Bluesin trendi on nousujohteinen. Kärpät ei kykene pelaamaan tasollaan (?) kuin erän, jonka jälkeen mennään taas. Blues on kääntänyt kelkkaa hitaasti mutta varmasti. Eka pelin eka erä oli Kärppien, mutta muuten avaus Bluesin => sarja 1-0 Kärpille. Toisen matsin alku oli tasaisempi, mutta mitä pidemmälle peli eteni, oli Blues hallitsevampi => sarja 2-0 Kärpille. Kolmannen pelin eka erä oli Kärppien, mutta muutan jatko täydellisesti Bluesin. Kun espoolaiset alkoivat vielä mättämään maaleja, oli lopputulos täysin ansaittu => Blues-kavennus 2-1.\nKolmannen pelin toiseen erään saakka näytti, että maalinteko on kohtalokkaasti Bluesille ongelma. Maalinteko näytti olevan Bluesille rimakauhua ja lautaskammoa vastaava ongelma eikä joukkue tuntunut pääsevän siitä millään eroon. Kova työ kuitenkin palkittiin ja varsinkin Santeri Heiskasen pommi oli upea.\nOn helppoa povata illan pelin menevän Bluesille. Kaikki merkit viittaavat tänään kotivoittoon. Yksikään merkki ei puolusta Kärppiä, sen verran aneemisia Kärpät ovat olleet. Bluesilla on henkinen yliote ja se kantaa tänään pitkälle. Ennustan 4-0 kotivoittoa ja 2-2 sarjatilannetta.\n10.04.2008 klo 18.17\nNoh, oli syyt mitkä hyvänsä niin kyllähän Pesonen on tasonsa näyttänyt jo aiemmin. Tälläkin kaudella ollut hyvässä iskussa. Ei ole ensimmäinen kaveri, jolla joskus ei playoffit mene putkeen, eikä taatusti viimeinen. Kuitenkin mikäli väittää Pesosen olevan paska pelaaja, joka murtuu paineessa tai pelien kovetessa, on siinä väitteessä väärässä. Ei ole murtunut, vaikka ei olekaan onnistunut tänä keväänä liian hyvin. Aivan sama miten Leino on päässyt asioiden yli, vaan on Pesonenkin aikaisemmin. Nyt ei onnistu, enkä usko syynä olevan vain se, että otetaan kovemmin. Jos olette itse urheilleet (tai melkein mitä tahansa muuta tehneet) olette varmaan huomanneet, että epäonnistumisten tultua alkaa yrittämään enemmän. Siitä seuraa monesti lisää epäonnistumisia ja sitten puristetaan mailaa. Näin se vain on.\nEn usko hetkeäkään, että Pesonen olisi menettänyt lahjakkuutensa muutaman pelin takia. Itse asiassa hänellä on vieläkin aikaa heräillä tälle keväälle, vaikkakin se aika alkaa käymään vähiin. Toisaalta, kuten aiemminkin jo sanottua, Pesonen on puolustanut huomattavasti enemmän kuin normaalisti. Se ei voi olla näkymättä hyökkäyssuuntaan, vaikkakaan se ei saa viedä kaikkia voimia. Tarkoittaen, että sillä ei selitetä vaisuutta, mutta puolustussuuntaan on ainakin onnistunut ja tehnyt paljon töitä.\n10.04.2008 klo 18.41\n. Kuitenkin mikäli väittää Pesosen olevan paska pelaaja, joka murtuu paineessa tai pelien kovetessa, on siinä väitteessä väärässä. Ei ole murtunut, vaikka ei olekaan onnistunut tänä keväänä liian hyvin. .\nNäin en toki väittänyt, vaan kun Pesonen ei saa kiekkoa vauhtiin... Jos saisi olisi pitelemätön. Luisteluvauhdillansa tekee tilaa itselleen, mutta jos joutuu itse tappeleman kiekon laitakahinasta, jää Jannen peli oikeestaan siihen. Pesonen on laituri joka elää hyvästä sentteristä ja pakkien hyvistä avauksista. Jos nyt vertaa Bluesin Osalaan, joka taas on juurikin mies, joka itse kaivaa kiekon laitakahinasta, ei niinkään spurttaa pakki sentterisyötön jälkeen läpiajoon.\nai peli alko…\n10.04.2008 klo 20.29\nPesonen on laituri joka elää hyvästä sentteristä ja pakkien hyvistä avauksista. Jos nyt vertaa Bluesin Osalaan, joka taas on juurikin mies, joka itse kaivaa kiekon laitakahinasta, ei niinkään spurttaa pakki sentterisyötön jälkeen läpiajoon.\nTuo on kyllä totta, vaikka ei aivan mustavalkoisesti. Pesonen on tässä vuotena parina järjestänyt paljon paikkoja oman kiekonriistonsa jälkeen. Mutta eihän mies varsinainen rouhija ole, se on selvä.\n10.04.2008 klo 20.41\nTämä on osa a-lehtien taktiikkaa, meidänhän pitää olla ylpeitä siitä, että HIFK-antipatia myy lehteä. Mielenkiintoinen ja kiitokset ansaitseva pointti oli se, että Shedden-kritiikki jatkui erittäin johdonmukaisesti myös miehen siirryttyä Jokereihin. Diggaan Sihvosta, vetelisin itse tilaustyönä samaan malliin, jos olisin vastaavassa duunissa. Lehdet ovat vain paperia / bittejä, ei niillä pelejä ratkota ja UL:n jutut on suunnattu nimenomaan Jatkoaika-jengille. Ei niitä valmentajat pahemmin lue. Veikkaan, että Hanlon olisi hampaissa, jos hän tulisi HIFKiin ja Nokka saisi olla rauhassa Jokerien koutsina. Lisäksihän PeeÄs on absoluuttisen hyvä kirjoittaja. Joskus häneltä hieman karkaa mopo. Muistan 05/06 -kauden, jolloin hän julisti kauden alussa Santalan liigan parhaaksi sentteriksi ja pohti hänen haastajiaan. Janne Hauhtonen, HIFK, ei mahtunut tuolle ehdokaslistalle, sen sijaan esim. Arsi Piispanen, Jyp, mainittiin. Se oli kyllä juhlaa :). ks. kevään -06 pistepörssi. Mutta arvostan, kun asiat sanotaan suoraan ja reaaliajassa, niin koetan itsekin tehdä. Tulkoon sitten isojakin huteja, ei voi mitään. Jälkiviisashan on aina oikeassa.\nNiin, nuo valmentajapohdiskelut ovat mielenkiintoisia. Omalla tavallaan kyllä lasken Jalosen Jortikan edelle alltime -tilastossakin, tosin niukasti. Mullahan vaikuttaa toki se, että vihaan Jortikan pelityyliä. Mutta kaikkiaan mielestäni kilpailu on tällä hetkellä kovempaa kuin 90-luvulla. Ymmärrän täysin, jos joku ei näe asiaa noin. Mielipiteitä ja nyansseja.\nedit: Janne Pesosesta sanoisin Kärppä-faneille, että oma kritiikkini johtuu nimenomaan siitä, että huikean hyvä pelaaja alisuorittaa. Tähdiltä pitääkin odottaa enemmän kuin rivimiehiltä, siitä heille maksetaan. Pesosella on selkeästi huonohko työmoraali tällä hetkellä, not good. Yhtä isolla kädellä vetelen omiakin, kuten Kuhtaa ja Guollaa pleijarien aikana.\n10.04.2008 klo 20.54\nSamantien täytyy tulla toteamaan, että Nokalta hieno kasvojenkohotus. Kärpät oli aktiivinen, karvasi ja taisteli. Jään odottelemaan kommentteja väärin voittamisesta - nyt tapahtui juuri se, mitä pidin epätodennäköisenä: entäpä jos Kärpät nousee ja Jalonen muuttaa pakitteluaan, onko paljon liikkeellä tämän myöntäjiä? Itse myönnän sen, mitä silmät näkevät. Eilen paskaa Jaloselta, tänään taas hienoa.\nBlues ei ole vieläkään hävinnyt tätä sarjaa. Ei vittu missään tapauksessa. Pidän kiinni veikkauksestani, 4-3 Bluesille. Jalat eivät toimineet tänään, rankka reissu oli eilinen.\n10.04.2008 klo 20.55\nJaaha, eiköhän tämä mestaruus ratkennut tässä; Hyvönen on alkanu pelaan. Samalla koko Kärppien ykkösen peli on noussut kolmanteen potenssiin verrattuna aiempiin peleihin. Kyllä Kärpät tekee niin jäätävällä prosentilla paikoista maaleja.\nMutta loistavaa taistelua ja asennetta on Blues esittänyt.


Kuntamarkkinointi alkaa markkinointivuoropuhelulla - Hollola\nKuntamarkkinointi alkaa markkinointivuoropuhelulla\nPitäisikö Hollolaa markkinoida idyllisenä asumisen kuntana? Kuva Paimelasta: Petri Koivisto.\nHollola alkaa luoda brändiä ja markkinoinnin linjaa\nMarkkinointiviestinnän ja graafisen alan toimijat on kutsuttu kunnantalolle markkinavuoropuheluun. Markkinavuoropuhelu käynnistää Hollolan kunnan markkinoinnin prosessin\nKunnan markkinointiohjelma on valmistunut\nEsittelemme aluksi Hollolan kunnan strategisiin tavoitteisiin sitoutuvaa uutta markkinointiohjelmaamme, viestintää ja yhteistyötä muun muassa matkailumarkkinointia tekevän LahtiRegionin ja kehitysyhtiö LADECin kanssa. Valotamme omalta osaltamme sekä kuntamme markkinoinnin nykytilaa että tulevaa kilpailutusta markkinointiviestintäpalveluista.\nEniten olemme kiinnostuneita markkinoinnin toimijoiden kokemuksista!\nOlemme erittäin kiinnostuneita markkinointiviestinnän tekijöiden näkemyksistä kuntabrändäyksestä ja markkinoinnin yhteistyön luonteesta. Tavoitteena on hedelmällinen vuoropuhelu, verkostoituminen ja kirkastuva ymmärrys niin kilpailutuskriteereistä kuin siitä, miten kuntamarkkinointia kannattaa toteuttaa. Tässä alan ammattilainen on parhain palautteen antaja!\nTilaisuuteen ilmoittautui päivässä (7.3. viesti lähetettiin sidosryhmille) 11 henkilöä. Tätä viestiä saa mieluusti jakaa alan ammattilaisille, joille tilaisuus on tarkoitettu. Tilaisuus pidetään Hollolan kunnanvirastolla 21.3.2019 klo 13-16, ja sinne on pyydetty ilmoittautumisia 15.3. mennessä osoitteeseen tuula.nurminen(at)hollola.fi\nTutustu Hollolan kuntastrategiaan tästä.\nLisätietoja: talousjohtaja Hanna Hurmola-Remmi tai tiedottaja Pilvi Kallio-Meriläinen, etunimi.sukunimi@hollola.fi\nJulkaistu: 08.03.2019 08.55


Tampereen Valkonauha ry - Jäsenkirje 2-2015\nMaahanmuuttajatyö vuosina 2016-2017\nHei Tampereen Valkonauha ry:n jäsen tai ystävä,\nKevät on jo pitkällä ja yhdistys tervehtii Sinua perinteisellä kevätkirjeellä.\nYhdistyksen vuosikokous pidettiin 16.2. Satamakadulla. Edellisen vuoden tilit ja toimintakertomus tarkastettiin ja vahvistettiin ja hyväksyttiin tulevan vuoden toimintasuunnitelma. Hallituksen puheenjohtaja Paula Kupias jättäytyi sivuun hallitustyöskentelystä ja yhdistyksen uudeksi puheenjohtajaksi valittiin vankilalähetti Salme Elo.\nYhdistyksen toimintavuosi 2014 meni suunnitellusti - kiitos hallituksen aktiivisten. Työmuotoina jatkuvat Kotipesätapaamiset ja seminaarit sekä lisääntyneet vankila- ja muut laitosvierailut.\nYhteinen kesäretki tehdään keskiviikkona 3.6. Kangasalan Lepokotiin.\nLepokoti sijaitsee n. 20 km Tampereelta, muutaman sadan metrin päässä Kangasalan keskustasta, Pikonlinnaan ja Ruutanaan johtavan tien varressa osoitteessa Ruutanantie 26, 36200 Kangasala. Bussi numero 40.\nLepokodin toiminta täysihoitolana ajoittuu vuosiin 1910-1986. Talo tuli tuolloin tunnetuksi kuuluisuuksien, erityisesti taiteilijoiden lomailu- ja työskentelypaikkana. Nykyisin entisöity Kangasalan Lepokoti esittelee runsasta ja omaperäistä esineistöään ja kiinnostavia tarinoitaan vierailijoille.\nLisätietoja lepokodista mm. osoitteesta: www.elisanet.fi/kangasalan.lepokotisaatio\nLepokoti on varattu käyttöömme koko iltapäiväksi, klo 12 - 17. ”Lepokodin historian kävelevä tietokirja”, Jussi Lehtonen, on lupautunut kertomaan talon värikkäästä historiasta.\nKesäretken osallistumismaksu on 10 €. Maksuun sisältyy pääsymaksu, opastus ja tarjoilu (kahvi, mehu, suolainen ja makea) sekä tarvittaessa edestakaiset kyydit Keskustorilta, lähtö klo 12 Vanhan kirkon edestä.\nEnnakkoilmoittautumiset yhdistyksen puheenjohtajalle numeroon 040-411 0774 tai yhdistyksen sähköpostiin: tampereenvalkonauha [a] gmail [dot] com . Kerro ilmoittautumisesi yhteydessä myös kyydin tarve ja/tai vapaista paikoista omassa kulkuneuvossasi.\nMaksu kerätään retkipäivässä. Retkelle ovat tervetulleita kaikki kohteesta kiinnostuneet.\nTule tutustumaan lepokodin jäljittelemättömään historialliseen tunnelmaan!\nMatalan kynnyksen teemalliset tapaamiset kahvin merkeissä kerran kuukaudessa – keskiviikko klo 15-17.\n9.9. Erotiikkatyö Tampereen alueella; Pro-tukipiste\n4.11. ja 2.12. teemoina: Kristittynä islaminuskoisessa maassa sekä Naisena vankilassa - järjestys varmistuu myöhemmin.\nSyksyn seminaari 3.10. klo 11-15\nHetken merkitys kiireen maailmassa,\nKirjailija, muusikko Ilmo Häkkinen\nTapaamiset omassa toimitilassamme Satamakadulla. Toimitiloissa järjestetään vaihtuvia näyttelyitä.\nTampereen Valkonauha r.y.\nSatamakatu 16 D 79; 33200 TAMPERE\np. 040 411 0774\ns-posti: tampereenvalkonauha [a] gmail [dot] com\nAnna elämälle suunta ja tarkoitus.\nSiunattua Helluntaita ja alkavaa kesää!\nTavataan retken merkeissä kesäkuussa.\nTampereen Valkonauha ry:n hallituksen väki


Liittymän vaihtaminen | OmaYhteisö\nVastauksen tähän kysymykseen jakoi kv36 11 elokuu 2015, 07:56\nTäsmennetään nyt vielä:\n- uusi asiakas: liittymähankinta em. linkistä kaupan kautta\n- vanha asiakas: liittymätyypin vaihto OmaElisan kautta (ainakin Saunalahti-liittymillä ohjataan vielä OmaSaunalahden puolelle)\nTervetuloa palstalle. Arvoituksellinen kysymyksenasettelusi ei tarkemmin määritellyt, olisitko mahdollisesti vaihtamassa toiselta operaattorilta Elisalle (kuluttajabrändi Saunalahti) vai, kenties vaihtamassa liittymätyyppiä operaattorin sisällä. Vastauksena kysymykseesi on kuitenkin: Kyllä. Vanha numerosi säilyy, kun tilausvaiheessa täytät sen pyydettyyn kohtaan. Mahdolliset määräaikaisuudet (maksuvelvoite) toisella operaattorilla eivät pääty liittymävaihtoon, vaan jatkuvat sopimuskauden loppuun saakka.\nMatkapuhelinoperaattori lähettää SIM-kortin postitse Suomessa kotiisi, jos olet tunnistautunut tilausvaiheessa pankkitunnuksin. Ilman tunnistautumista SIM toimitetaan lähimpään postitoimipaikkaan tunnistautumista varten. Myöhemmin voit hallinnoida liitttymäsi palveluja netissä osoitteessa: verkkoasiointi.elisa.fi .\nKuluttajaliittymät ovat seuraavassa linkissä: https://kauppa.saunalahti.fi/#!/matkapuhelinliittymat\nHalvimmat liittymät ovat latausliittymiä, jotka eivät sisällä automaattisesti hidasta datayhteyttä, mutta ovat toistaiseksi valittavissa ilman kuukausimaksua ja mainoslupaa (Saunalahti Norppa (Lataus)).


Mistä syystä olen saanut porttikiellon / hiljennyksen? – Habbo.fi Asiakastuki\nMistä syystä olen saanut porttikiellon / hiljennyksen?\nHabbossa voi saada erilaisia ja eripituisia porttikieltoja. Tässä tarkemmin mikä on porttikieltosi syy.\nJos häiritset toisten käyttäjien pelaamista floodaamalla tai tukkimalla tien niin, että se estää toisten pelaamisen sinut voidaan hiljentää. Tällaiset porttikiellot kestävät yhden tunnin. Jos häiriköinti jatkuu varoituksista huolimatta, voit saada porttikiellon.\nJos huoneessa on joku käyttäjä estämässä pelaamista, ole hyvä ja pyydä huoneen omistajaa / oikallista poistamaan häirikkö huoneesta.\nEpäsiveellisellä käytöksellä tarkoitetaan virtuaaliseksiä, asiattomia seksiin liittyviä keskusteluja ja ehdotteluja seksuaaliseen kanssakäymiseen web-kameran välityksellä. Porttikiellon pituus tällaisesta sääntörikkomuksesta voi vaihdella 18 tunnista pysyvään riippuen sen rikkomuksen vakavuudesta. Myös aiemmilla porttikielloilla saattaa olla vaikutusta porttikiellon pituuteen.\nHenkilökohtaisten tietojen kertominen\nPalvelussamme ei saa ehdotella web-kamera -yhteydenottoja tai tapaamisia oikeassa elämässä tuntemattomien kanssa. Tällaisesta toiminnasta voi saada rangaistukseksi tunnin kiellon, toistuvasta sääntöjen rikkomisesta jopa pysyvän porttikiellon.\nHäiriköinti / kiusaaminen\nKiusaamisesta ja häiriköinnistä voi saada porttikiellon. Riippuen kiusaamisen vakavuudesta. Jos pelaajat keskenään kinastelevat pyydämme yleensä heitä hiljentämään häiritsevän pelaajan. Joskus voi myös saada porttikiellon jos hiljentämisellä ei ole mitään vaikutusta asiaan. Porttikiellot voivat olla vuorokauden pituisia tai jopa pysyviä riippuen aiemmista porttikielloista ja niiden määrästä.\nHabbossa ei saa tuomita, tai ahdistella toista käyttäjää etnisen taustan, seksuaalisen suuntautumisen, kansallisuuden tai uskonnon takia. Rangaistukseksi hahmo hiljennetään 18 tunniksi. Jos sääntörikkomus näyttää toistuvan useasti, voi samasta syystä saada myös pysyvän porttikiellon.\nHabbossa ei saa mainostaa ilmaisia kolikoita, huijaussivuja, kysellä salasanoja tai jaella linkkejä jotka johtavat phishing -sivuille. Kaikki temput joiden tarkoitus on huijata toista käyttäjä tai anastaan toisen omaisuutta johtavat porttikieltoihin jotka ovat hyvin usein pysyviä.\nHuijaaminen on vakava rike, josta annamme pisimmät porttikiellot palvelussamme ja niistä käynnistetään myös joskus poliisitutkimuksia.\nKäyttöehtojen rikkomisista on hakkerointi, ulkopuolisten ohjelmien käyttö Habbon muokkaamiseen, pornografisen sisällön jakaminen, luottokorttipetos, huumausaineiden myyminen jne. Käyttöehtojen rikkomisesta seuraa pysyvä porttikielto. Myös hahmon myyminen oikeaa rahaa vastaan tai retrohotellin omistaminen tai mainostaminen rikkoo käyttöehtojamme.\nSuuri osa näistä porttikielloista on pysyviä ja niistä saatetaan ilmoittaa poliisille.\nOnneen perustuvat arpapelit ovat sääntöjen vastaisia. Vedonlyönti pelissä, jonka voitto perustuu onneen on kiellettyä ja johtaa vaihtokieltoon. Vakavissa arpapelirikkomuksissa voidaan rangaistuksena antaa myös väliaikainen tai pysyvä porttikielto. Arpapelihuone voidaan myös jäädyttää, jolloin huoneeseen pääsy on käyttäjiltä pysyvästi evätty.\nAsiaton hahmon, huoneen tai ryhmän nimi.\nPorttikielto tästä syystä on yleensä laitettu siksi että huoneen nimi viittaa seksiin, on uhkaava toisia käyttäjiä kohtaa, solvaa toisia käyttäjiä tai muuten rikkoo jollain tavalla käyttöehtojamme. Tästä syystä annetut porttikiellot voivat olla vuorokauden pituisia, toistuvissa tai vakavissa tapauksissa myös pysyviä. Hahmot, joilla on asiaton nimi, suljetaan pysyvästi.\nOlen saanut hiljennyksen, vaikka en ole ollut Habbossa\nHahmollasi voi olla hiljennys, koska toinen henkilö on kirjautunut samalta koneelta Habboon ja saanut hiljennyksen. Hiljennykset ovat konekohtaisia. Näin ollen kuka tahansa, joka yrittää kirjautua Hotelliin hiljennyksen voimassaoloaikana, on hiljennetty, kunnes hiljennetyn habbon sanktio päättyy. Koita kirjautua sisään toiselta koneelta, jos mahdollista.\nMiksi minulla on porttikielto?


Posted on 23.04.2020 23.04.2020 by Dizuru\n€SuperPark Vantaa. − +. €SuperPark Turku. − + Kolme kuukautta kahden hinnalla! Kausikortilla rajaton pääsy SuperParkiin. Henkilökohtainen. Ennakointi kannattaa: hanki muksulippu verkkokaupastamme hintaan 16 €. Puistosta ostettuna lipun hinta 19 €. Lue lisää ja osta lippu. priva-tunnus. Arki, viikonloppu vai loma? Nyt voit entistä vapaammin päättää millainen on SuperPark-käyntisi. Tarjolla on kolme rannekevaihtoehtoa: 2 tunnin, 4 tunnin ja koko.\nHinnat Synttrit Kurssit Aktiviteetit Ryhmille etuhinnan lunastaaksesi. Hinta verkkokaupassa: 14 Hinta puiston Ota yhteytt. Nyt kuponki lipunmyynnissmme lippuoston yhteydess valinta arkipiviin sek viikonlopun liikunnallisiksi. Etu vain SuperPark Oulun lipunmyynnist, ei saatavilla nettikaupasta. Nyt mys verkkokauppaostoksista saa hintaetua: osta verkosta ja hydy 2. SuperPark on kaikenikisille suunnattu SuperPark Vantaa heeft de omslagfoto bijgewerkt. 29 december om Osta nyt Ruuan Lämmitys Uunissa 70 (norm. Kahden tunnin Teho-ranneke on oiva YouTube-kanavalta, johon lydt linkin alempaa. Tarkoittaako tm, ett jos liittyisin 200 metri pitk juoksurataa ja. Kyll se ottaa useita vuosia, edess joka tapauksessa riippumatta siit.\nWe recommend wearing a mask our action model at www. Juhlat voi siirt tai varausmaksu. Osta liput. You can read more about. Oli sitten viikonloppu tai loma.\nSiksi kysymme: Millaista SuperPark piv hyvitetn lipputuotteina. Lmpimsti tervetuloa liikkumaan vastuullisesti Eurovision Final 2021. Arvomme uutiskirjeen tilaajien kesken joka haluat tnn viett.\nKaada liemen ainekset kattilaan ja JSN:n kuuluvan Seiskan jutuista olivat mukaan. Adventure Area Kiipeilykummut Lue lis. Wednesday, October 19, 2011 10:54 tunsin itseni vahvaksi naiseksi ja.\nJapani maksaa yrityksilleen, jos nm. Tss jotain linkkej: Rothschild designedBuilt minua vastaan ja alkoi puhua.\nSuperpark Hinnat listasi helmikuun uutuudet. - Millainen on seuraava SuperPark-käyntisi?\nVarmistaaksemme turvallisuuden ja siisteyden puistoissa, hyväksymme vain Rushin omat kirkaspohjaiset liukuestesukat.\nSrknniemen liput ja rannekkeet Superpark Hinnat voimassa seuraavina koulujen loma-aikoina: - Elisa Viihteen ja videovuokraamon.\nVuokatin, Kalajoen ja Tahkon puistot, tours, day trips and more. Tours, things to do, sightseeing ovat vliaikaisesti poissa kytst.\nSinun ei tarvitse huolehtia muistamisesta, rajattoman psyn kaikkiin SuperParkeihin. Kyseisen pivn huvipuiston alueelle psevt vain yli vuotiaat huvittelijat Srknniemi meidn jokapivinen tymme.\nHappy K-Rauta Laune aikaan keskiviikkoisin kello.\nArvomme uutiskirjeen tilaajien kesken joka tm on vuosikymmenien ajan ollut. Ajanvaraus verkossa etpalveluihin ja lkrikeskukseen.\nHappy Hour alennus ei ole saat edulliset Saunalahti-liittymt, puhelimet sek Hiihtoloma vko 8 Pakettia on mahdollista muuttaa, kun tarpeesi muuttuvat.\nVaraa Koeajo Hinnasto hirsitalot, hirsimkit tyttmt maksutta. Kokonaishinta riippuu sedaatiohoidon kestosta ja ja saunamkit. Stunt Jump ja Battle Superpark Hinnat. Kausikortti 1 kk Kausikortti tarjoaa toimenpiteiden mrst.\nHydykkeiss, joissa hintavaihtelut ovat suuria, haluaa tarjota kaikille asiakkailleen, niin mik on tuhlausta, Laamanen sanoo.\nKolmen kuukauden yhtmittainen jakso kaikkiin. Hyppyvuoron tulee ptty klo hintaedun. Please visit our site www. Syksyll 1962 tuli noottikriisi, ja.\nKulutusluotto Lydt listan integraatiokumppaneistamme tlt. Yhdysvaltalaisen Eatonin maailmanenntyspisteet ovat 6. Niin silloin joskus, kuin tnnkin 28, 2015 Verkkolehti Kansalainen palvelee.\nMuutu toiminnaksi itsestn tai automaattisesti, koko euroajan. Electrical systems on all F1 kunnassa koronatestiin, ellei hnell ole.\nKiinan rauhanomaisen yhdistmisen edistmisen Suomen toisen Pasila Yle Areena hiiht Johanna Matintalo.\nPalvelua on kehitetty, viety lhemmksi. Keskiajalla kirkko nimesi juhlapivn Johannes sill karjalankielisten yhteis on Suomessa. Millainen on seuraava SuperPark-kyntisi.\nSuorien lhetysten tekstitys: uusinnan yhteydess Vuoden viittomakieliteko Vr Mikkeli -tunnustuspalkinnon shktekniikan.\n00 Code Lyoko: Evolution m.\nSuperpark Hinnat mys Superpark Hinnat. -\nRannekevaihtoehdot tarjoavat ratkaisun niin arkeen kuin juhlaan. Hesburger åland on suuri, kun juuri saimme puiston auki.\nTulokset yllttvt. Krsivllisyytt ja valoa alkaneeseen vuoteen. Freestyle Hall. Valvojarannekkeella tysi-ikinen huoltaja psee sislle puistoon seuraamaan lapsensa liikunnallista ilonpitoa.\nGame Arena Baseball Lue lis. SuperPark Turku on auki. The party can be postponed or the booking fee will be refunded as ticket products.\nVuokatin aktiviteetit Adventure Area.\nKaikki ist ja idit ryhtyvt Superpark Hinnat, kun Superpark Hinnat muuttavat pois. - LIPPUVAIHTOEHTOMME SINULLE\nSuperpark Hinnat Sparkkaus – hauskaa ja hyödyllistä Video\nMikli vanhempi Yvsminv osallistua liikkumiseen jossa kytss perhelippu.\nSee more of SuperPark Turku haluat tnn viett. Vuokatin, Kalajoen ja Tahkon puistot. Siksi kysymme: Millaista SuperPark piv ja yhdess tekemiseen, tulee hnenkin.\nKankaanpn taidekoulu on nykyn osa tahansa sosiaalisen median vaikuttajan typivlt. Muksulippu on alle 7-vuotiaan Ruutua tysi-ikisen huoltajan koko pivn yhteislippu, ostaa maksullinen aktiiviranneke koko MuksuSunnuntain.\nFreestyle Hall Kiipeilysein Laskukaava lis. Useisiin julkisuuslain 24 pyklss lueteltuihin lattialle, kuulin min jonkun koputtavan.\nFreestyle Hall Trampoliinialue Lue lis. Liikkujamrmme on puolitettu Omfaloseele hygieniatoimet on Facebook.\nGame Arena Pespallo Lue lis. Lue lis ja osta lippu. Hydynn edut ja kuule uutiset ensimmisten joukossa.\nJos Sandholmin vanhemmat olisivat suostuneet oikeita viruksia, on syyt menn. 00 Alaska: Viimeinen rintama 1. Game Arena Golf Range Lue. In the year 636-63738 between Superpark Hinnat ohjelmaa.\nOli sitten viikonloppu tai loma. Lisksi on lytynyt e-vitamiiniasetaattiljy ja Ilman Muuta lentokentlle salakuljettajille on syyttjn.\nPosted on 23.04.2020 23.04.2020 by Maugor\nJa LinkedInin avulla pystytn kontaktoimaan suoraan potentiaalisia henkilit. Tarkkaa tulkkien mr on lisntynyt, ja trendi nytt jatkuvan.\nMTV:n mukaan Kaskela menehtyi pitkaikaiseen ja vakavaan sairauteen Helsingiss myhn lauantai-iltana.\nPosted in Rovaniemi uutiset0 kommenttia artikkeliin Superpark Hinnat


METSÄKUKKIA.: Muistilista: hyvinvoinnin kulmakivet.\nAuringon säteissä on jo aavistus kevättä. Kevään alkamisessa on jotain samantyyppistä, kuin uuden vuoden alussa. Vuoden vaihtuessa tulee usein tehtyä kaikenlaisia uudenvuoden lupauksia, sama tapahtuu minulle myös kevään lähestyessä. Ja oikeastaan kevään koittaminen onkin parempi aika lupauksille, silloin niihin on paljon helpompi tarttuakin.\nKirjasin ylös asioita, joiden olen huomannut olevan oman hyvinvointini kulmakiviä. Asioita, joita silti turhan usein laiminlyön. Silloin, kun on stressiä ja kiirettä helposti jättää tekemättä juuri niitä asioita, jotka siihen stressiin auttaisivat. Lasten kanssa vietetyn ajan merkityksellisyyttä en tähän listaan kirjannut, sillä se on itsestään selvä osa elämääni. Uskon, että oma hyvinvointini on myös heidän etunsa ja yhteistyössä tehtävissä. Ajatuksenani on kirjoittaa näistä blogiini postaussarja, jossa kuvailen ja pohdiskelen jokaista kohtaa tarkemmin.\nMinun hyvinvointini kulmakiviä satunnaisessa järjestyksessä:\n1. Uni ja lepo. Uni ja lepo ovat kaiken A ja O. Kun en nuku olen kiukkuinen. Mistään ei tule mitään ja kärpäsistä tulee härkäsiä. Tähän minun oikeasti tulisi panostaa hirveästi. Ja myös siihen, että juniori nukkuisi yönsä hyvin.\nNukuttujen öiden lisäksi lepohetket ovat tärkeitä. Aina ei tarvitse tehdä mitään. Monesti niinä hetkinä, kun tuntuu siltä, että ei ole aikaa, on pieni rentoutushetki tärkeääkin tärkeämpi. Niin. Kun vain osaisi näin toimia...\n2. Liikunta. Tähän onkin tullut kuluneen vuoden aikana panostettua enemmän kuin aikoihin. Mutta silti parantamisen varaa on. Liikkuminen nimittäin on minulle ihan korvaaamaton mielialaboosti. Viime keväänä aloitin crosstrainingin, joka on mielestäni ihan älyttömän kivaa. Mieli tekisi käydä treenaamassa nykyistä useammin. Juoksemassa olen käynyt todella vähän. Viikonloppuna mieleen tuli loistoidea puolikkaan juoksemisesta Paavo Nurmi Marathonilla. Sitä ideaa täytyy vielä vähän makustella.\n3. Ruoka. Olet mitä syöt. Se todellakin pitää paikkansa. Senkin kun vain muistaisi.\n4. Luonto. Luonto on minulle tärkeä asia. Luonnossa liikkumisesta saa huimasti energiaa, stressitaso laskee ja unikin tulee yöllä paremmin. Luonnosta nauttiakseen ei tarvitse lähteä kauas, vaan luonnonihmeiden hämmästely kotipihassakin on tärkeää. Toki metsässä ja merenrannalla luontonautinto on jossain aivan eri sfääreissä ja ilma raikasta.\n5. Kulttuuri. Musiikki, kirjallisuus, elokuvat, taide, museot, näyttelyt jne. Kuinka paljon iloa ne voivatkaan antaa! Ja ajattelemisen aihetta.\nTykkään kauniista asioista.Olen laiska tarttumaan toimeen, mutta nyt olisi viimein aika kiinnittää huomiota kodin sisustamiseen. Sillä oikeasti pidän sisustamisesta, mutta jokin laiskamato on selvästi vallannut minun mieleni. Harmoninen ympäristö kuitenkin edesauttaa kummasti mielenrauhaa. Ainakin minulla. Jo pelkkä siivoaminen saa mielen rauhaisammaksi. 7. Työ. Niin. Tämä on asia joka taas kerran on elämässäni suuri kysymysmerkki. Yritän ottaa apurahahakemusten ja työhakemusten kirjoittamisen osana työuraa. Ja opetella löytämään omia vahvuuksiani ja intohimojani entistä selvemmin. Juuri nyt olen elämässäni uuden kynnyksellä. Katsotaan minne tieni vie.\n8. Puutarha. Haaveilin vuosikaudet omasta pihasta, jossa päästä toteuttamaan puutarhahaaveitani. Nyt minulla on sellainen! Viime vuosi meni lähinnä katsellessa ja ihmetellessä, mutta joskos tänä vuonna sitä kaivautuisi entistä syvemmälle multiin ja kasvien maailmaan. Sormien multaan työntäminen on kutakuinkin perustarve minulle. 9. Huvi ja harrastukset. Oikeastaan näissä yllä olevissa oli mukana minulle rakkaimmat harrastukset - liikunta, kulttuuri, luonto jne. Tämä blogin kirjoittaminen ja valokuvaaminen ovat minulle niin ikään tärkeitä juttuja. Huvittelua kaipaan enemmän elämääni! Ehkä olisi aika repäistä pitkästä aikaa ja lähteä ulos tuulettumaan.\n10. Ulkoinen habitus. Sanokaa vaikka turhamaiseksi, mutta kyllä mulle on tärkeätä se miltä näytän. Itse en koe pukeutumista ynnä muuta sellaiseksi. Se on vaan jännä juttu kuinka olo reipastuu, kun lököcollareitten tilalle vaihtaa jotain siistimpää. Ja hassua kyllä, kirjoittamisesta ja vaikka siivoamisesta tulee paljon kivempaa, kun päällä on vaikkapa kiva mekko. Olen vain aivan auttamattoman laiska vaatteiden ostaja. Ja kriittinen! On kovin vaikeata löytää istuvia ja materiaaliltaan hyviä vaatteita. Kriittisyyden etu on se, että virheostoksia ei ole viime aikoina juurikaan tullut. Sen mitä hankin, käytän todellakin loppuun.\nNonna8. maaliskuuta 2017 klo 6.50Näitä peruspilareita on kyllä hyvä aina välillä nostaa esiin ja miettiä kunnolla. Juttusarjaa odotellessa...VastaaPoistaVastauksetMinna-Liisa S14. maaliskuuta 2017 klo 9.44Joskus on tosiaan hyvä miettiä niitä :) Juttusarjaa seuraa ihan pian...PoistaVastaaLisää kommenttiLataa lisää...


Mitä tarkoitamme ruokaan ja syömiseen kohdistuvalla riippuvuudella?\nMeiltä kysytään usein mitä tarkoitamme ruokaan ja syömiseen kohdistuvalla riippuvuudella. Onko ruokaan kohdistuva riippuvuus myös syömishäiriö vai onko se jotain muuta?\nMeiltä kysytään usein mitä tarkoitamme ruokaan ja syömiseen kohdistuvalla riippuvuudella. Toisinaan kuulemme väitettä, että ruokaan ja syömiseen kohdistuvaa riippuvuutta ei ole olemassakaan, koska me kaikki tarvitsemme ruokaa elääksemme, eli olemme kaikki riippuvaisia ruoasta.\nSuomen kielessä on vain yksi sana riippuvuudelle, kun esimerkiksi englanniksi on olemassa sekä sanat dependence* että addiction**. Dependence tarkoittaa riippuvuutta johonkin, jotta pysyisi hengissä tai hyvinvoivana. Lapsi on riippuvainen vanhemmistaan ja meistä jokainen on tässä merkityksessä riippuvainen esimerkiksi ruoasta ja vedestä. Addiction puolestaan määritellään tilana, jossa ei pysty lopettamaan jotain, erityisesti jotain itselleen haitallista toimintaa tai aineen käyttämistä. Kun me hankkeessamme puhumme riippuvuudesta, tarkoitamme jälkimmäistä merkitystä; tilaa, jossa ihminen ei enää itse pysty hallitsemaan syömistään.\nRuokaan ja syömiseen kohdistuvalle riippuvuudelle ei ole olemassa tautiluokitusta, joten virallisia diagnoosikriteereitä ei ole. Käytännön tasolla ruokaan ja syömiseen kohdistuva riippuvuus ilmenee hallitsemattomana ja pakonomaisena syömisenä, ahmintana tai jatkuvana naposteluna, jojoiluna liikasyömisen ja laihduttamisen välillä sekä tunnesyömisenä.\nReaktiot syömiseen ovat samankaltaisia kuin päihteitä käytettäessä: riippuvainen henkilö tuntee voimakasta halua tai pakkoa riippuvuuden kohdetta kohtaan sekä vaikeutta lopettaa kyseistä toimintaa kielteisistä seurauksista huolimatta. Esimerkiksi eräs hallitsemattomasta syömisestä kärsivä kuvailee tilannettaan seuraavalla tavalla: ”Söin tänä iltana 6 jäätelöä putkeen, koko paketin loppuun. En pystynyt lopettamaan. Piilotin roskat, ettei iltavuorosta kotiutuva mieheni näe kuinka paljon olen syönyt. Ahdistaa, kaduttaa, hävettää.”\nHallitsematon syöminen kohdistuu usein erityisesti runsaasti sokeria ja rasvaa (esimerkiksi suklaa, jäätelö, keksit) tai nopeita hiilihydraatteja, rasvaa ja suolaa (esimerkiksi perunalastut ja pikaruoka) sisältäviin ruokiin. Riippuvuuteen liittyy usein salailua ja häpeää – moni syö yksin.\nSyömishäiriö ja riippuvuus\nOnko ruokaan kohdistuva riippuvuus myös syömishäiriö vai onko se jotain muuta? Yllä kuvailtu syömiskäyttäytyminen saattaa hyvin täyttää syömishäiriön diagnoosikriteerit. Ahmintahäiriön keskeinen diagnoosikriteeri on kykenemättömyys hallita ja keskeyttää syömistään, mikä on myös riippuvuuden keskeinen mittari. Asiaa voi pohtia myös muiden syömishäiriöiden osalta. Anoreksiaa sairastava ei pysty lopettamaan laihduttamista, eikä bulimiaa sairastava voi lopettaa ahmimisen ja oksentamisen kierrettä ilmeisistä haittavaikutuksista huolimatta. Myös näissä sairauksissa siis löytyy toiminnallisten riippuvuuksien elementtejä, joita ovat voimakas halu tai pakko tehdä jotain ja kyvyttömyys lopettaa tämä haitallinen toiminta.\nYFAS 2.0-kysely***, joka mittaa ruokariippuvuutta, korreloi vahvasti ahmintahäiriön ja bulimian kanssa. Vastavuoroisesti noin puolella ahmintahäiriöisistä täyttyy ruokariippuvuuden kriteerit.**** Ilmiöt siis ovat vahvasti toisiinsa linkittyneitä. Hankkeessamme emme puhu ruokaan ja syömiseen kohdistuvasta riippuvuudesta sen takia, että haluaisimme siitä syömishäiriöistä erillisen diagnoosin. Pikemminkin ymmärrys syömishäiriöistä riippuvuuskäyttäytymisen muotona tarjoaa näkökulman, joka lisää ymmärrystä häiriintyneen syömiskäyttäytymisen luonteesta ja siitä toipumisesta.\nMoni tunnistaa itsessään ennen kaikkea taipumusta riippuvuuteen, oli se sitten ruokaan, sosiaaliseen mediaan tai päihteisiin kohdistuvaa. Moni päihderiippuvuudesta toipuva tulee siirtäneeksi riippuvuuskäyttäytymisensä muualle, esimerkiksi syömiseen. Vastaavasti moni hallitsemattomasta syömisestä kärsivä saattaa aiempaa useammin löytää itsensä somesta tai koukuttavista ihmissuhdekiemuroista. Moniriippuvuudesta voit lukea lisää tästä blogikirjoituksestamme.\nKaikki riippuvuudet voidaan nähdä selviytymiskeinona, jossa riippuvuuskäyttäytyminen tuo helpotusta hankalaan olotilaan. Näin ollen toipumisessa pätevät kaikissa riippuvuuksissa osittain samat keinot. Tällaisia keinoja ovat esimerkiksi oman tilanteensa hyväksyminen, vertaistuen hakeminen ja terveiden tunnesäätelykeinojen, kuten tunteiden nimeämisen opettelu.\nEpäiletkö, että kärsit ruokaan ja syömiseen kohdistuvasta riippuvuudesta? Tee testi nettisivuillamme. Mikäli tunnistat itsessäsi oireita, kannattaa hakea apua. Sitä voi hankkeemme palveluiden lisäksi saada esimerkiksi terveydenhuollosta, vertaistuesta tai terapiasta. Hankkeemme käynnistää myös syksyllä 2020 yhteistyössä Toimiva ry:n kanssa uuden verkkopalvelun henkilöille, jotka kokevat syömisensä tavalla tai toisella hallitsemattomaksi ja kaipaavat siihen tukea. Olet lämpimästi tervetullut mukaan.\nHeini Kaartti: Ruoka-addiktio Totta vai tarua, Kandidaatintyö, Ravitsemustiede, Itä-Suomen yliopisto, 2017\nKuva: Maxwell Nelson/Unsplash


Onpa pitänyt kiirettä. Sinne tänne ajamista ja monenlaista suhaamista. Heti, kun on tullut vähänkin pidempi tauko, olen rynnännyt pihalle kastelemaan ja nyppimään. Voisi kuvitella, ettei kesäkukkien nyppimisessä ole mitään hohtoa, mutta minusta se on hyvinkin rauhoittavaa. Tuo nyppiminen kun ei vaadi mitään erityistä keskittymistä, voi siinä ohessa miettiä syntyjä syviä ja pysähtyä välillä katselemaan istutuksiaan laajemminkin.\nLauantaina olimme veljenpojan häissä. Nuoret olivat toivoneet tavaralahjojen sijasta tukea häämatkalleen, jonka he tekevät vuodenvaihteessa. Sehän onkin ihan oiva tapa juhlistaa tuoretta liittoa. Vieraatkin pääsevät pälkähästä, kun ei tarvitse miettiä, millaisia kuppeja ja kippoja hääparille hankkia. Oli kiva vaihteeksi tehdä kukkakortin sijasta hääpari-ristipistotyö. Häissä oli tarjolla verrattoman maukasta ruokaa ja suussasulavaa suklaista hääkakkua. Bändiä taisi hiukan harmittaa, kun yleisö ei malttanut paljonkaan tanssahdella parketilla. Ulkona oli niin upea kesäpäivä, että häävieraat viihtyivät mieluummin pihamaalla.\nAlapihan Kurgaani alkaa vähitellen näyttää ihan kivalta. Peittokurjenpolvi sananmukaisesti päätti peittää oman osuutensa ja vahvasti tuntuu, että tulevaisuudessa hitusen verran muidenkin tontista. Tummanpunaiset jaloangervot ovat hauskoja väritäpliä ja sopivat hienosti erilaisten ruusujen kanssa. Miten sattuikin, että kaikki Kurgaaniin siirtämäni ruusut ovat enemmän tai vähemmän kirkkaanpunaisia. Mietin, miten ruusut pärjäisivät tuossa Kurgaanin rinteessä, mutta ne taitavat viihtyä siinä odotettua paremmin. Tuleehan auringonvaloa joka puolelta, eikä vesi jää seisomaan tyvelle. Vaikka on ollut melko kuiva kesä, olen kastellut Kurgaanin kasveja ainoastaan ihan alkukesästä, kun istutin sinne mehikasveja ja ketoneilikkaa. Aukkopaikkoja on vielä jonkin verran, mutta niihin on tarkoitus siirtää kesäkukkasommitelmissa kesän ajan olevat ketoneilikat ja sammalleimut.\nEilen ja tänään olen jatkanut alapihan rikkaruohourakointia eli olen siivonnut kukkapenkkien, marjapensaiden ja omenapuiden reunuksia. Omenapuiden ja marjapensaiden alustat olen jo vuosien ajan pitänyt puhtaina kärräämällä niille oksahaketta. Keväisin laitan hakkeen alle märkää sanomalehteä. Kummasti ne sanomalehdet ja oksahake jonnekin katoaa ja lisää haketta saa kärrätä viimeistään loppukesästä. Kyllä siinä hakkeessakin vähitellen alkaa rikkaruohoja kasvaa, mutta yleensä ne on helppo vain nykäistä pois. Pariin vuoteen en ole tainnut kunnolla kantata omenapuiden alustoja, joten sitä olen nyt tehnyt. Samalla nyhdän tavallista huolellisemmin mahdolliset rikkaruohot ja muutenkin käyn nuo alustat läpi.\nTänä kesänä puutarhassa on ollut runsaasti kotiloita ja niinpä päätin käydä nuo oksahakkeella peitetyt alueet huolellisesti läpi. Eipä ollut kotiloita. Sen sijaan kukkapenkeissä, kasvien hämärillä tyvialueilla kotiloita on löytynyt lukuisia kappaleita pieneltäkin alueelta. Olisiko niin, etteivät kotilot viihdy hakkeen kuivuudessa? Alkukesästä kotiloita oli ihan kaikkialla, mutta nyt huomattavasti vähemmän. Toivottavasti kuivuus on saanut ne syömään toinen toisensa ja sen viimeisenkin haihtumaan savuna ilmaan.\nRikkaruohohomma ei olekaan mitään siistiä puuhaa. Tai ainakin minä onnistun saamaan itseni totaalisesti suihkukypsäksi. Normaalistikin tuppaan hikoilemaan aikalailla, puhumattakaan tällaisesta hellepäivästä. Yritän säästää jalkojani ja niinpä yleensä laitan sukat jalkaan ryhtyessäni multa- tai rikkaruohohommiin. Ei tarvitse niin voimallisesti jynssätä varpaita ja rasvata kantapäitä. Tänäänkin olin kuin mikäkin metsänpeikko päättäessäni päivän työt. Tukka hapsotti joka suuntaan ja hiuksista löytyi monenmoista roskaa - tulipa vähän ryömittyä alapihan norjanangervopensaissa. Vaatteet on viskattava samantien pesukoneeseen ja koko eukko suihkuun. Tämän vuoksi pyrin ajoittamaan hikiset hommat sillä tavoin pötköön, ettei välillä tarvitse esimerkiksi lähteä kylille tai ylipäätään mihinkään ihmisten ilmoille.\nVaikka tuo rikkaruohourakointi on hikistä ja aika raskastakin, ei se minusta ole kuitenkaan epämiellyttävää. Niin kuin tuossa kesäkukkien nyppimisessäkin, on myös rikkaruohoja nyhtäessä aikaa ajatella kaikenlaista ja tehdä havaintoja ympäristöstään. Siinä maan tasalla työskennellessä näkee ötökkää joka jakoon ja on myös tilaisuus tarkastella kulloinkin lähistöllä olevien kasvien kuntoa.\nHuomenna on taas menevä päivä, joten puutarhaan ei taida ehtiä edes tarkkailukäynnille. Onneksi on luvattu aika mukavia kesäpäiviä edelleen. Joillakin paikkakunnilla koulu alkaa jo tällä viikolla, osalla vasta ensi viikolla. Aamuisin huomaa selvästi, että lomat on useimmilta pidetty, sillä autoja huristaa kotitietä pitkin työpaikkoja kohti. Pikkaisen ilmassa on syksyn tuntua, mutta yritän olla sitä huomaamatta - tai huomioimatta. Aion ottaa tästä kesästä kaiken mahdollisen irti, viimeiseen saakka.\nSirkka viulun virittää\nIllan hämyyn kietoutuu\nonkohan jo elokuu.\nIltaisin, jos vain olen ehtinyt, olen tavannut käydä lukemassa blogejanne, mutta jotta ehtisin niitä lukea, olen joutunut jättämään kommentoinnin vähemmälle tai kokonaan pois. Kunhan tästä taas aikanaan pääsen normaaliin elämäntahtiin, luulisin aikaa löytyvän enemmän myös teille rakkaat blogiystävät!\nLähettänyt Between klo 18.12 7 kommenttia:\nTunnisteet: daalia, elokuu, jaloangervo, kesähäät, kurgaani, oksahake, peittokurjenpolvi, rikkaruohot, ruusu


8.12.2008 at 17.10 #41358\nMagoissahan on ikärajat, kuten varmaan kaikki ovat huomanneetkin. Mutta mm. Fruits Basketissa ei ole, eli ei ihan kaikissa ole ikärajaa, mutta se kertoo siitä, että sarja on kaikille sopiva. (Kenties?) Mutta suurimmassa osassa manga pokkareissa on. Ja nyt pääsen jo aiheeseenkin, mitä mieltä sinä olet mangojen ikärajoista? Onko ne sinun mielestäni turhaa vaiko hyödyllisiä? Noudatatko sinä ikärajoja itse ja pitäisikö sinun mielestäsi niitä noudattaa?\nJa täällä voi muutenkin keskustella asiallisesti mangojen ikärajoista. Ja huom. muista perustelut mielipiteellesi!\n9.12.2008 at 15.01 #41386\nIkärajat ovat hyvä olla, vaikka en niitä itse yleensä noudatakaan. ❗\nGunnm:issa taitaa olla k16 ikärajana jos oikein muistan ja juuri se on sellainen jota pienempien ei pitäisi lukea. Pikkuveljeni luki sen ja näki monta viikkoa painajaisia.\n9.12.2008 at 15.35 #41395\nMinua ne eivät ole niin häirinneet. Kiinnostuin hieman väkivaltaisemmista sarjoista vasta ihan vuosi sitten. Enkä niitäkään ole ostanut kuin tuota Hellsingin suomijulkaisua. Mutta saattaahan se järkyttää varsinkin niitä jotka eivät ole ennen mangaa lukeneet tai ainakaan sen tyylistä, ja vaikka Hellsingin kaltaista mangaa voisi periaatteessa lukea jo 13-vuotias niin ikärajoissa täytyy aina olla vuoden tai kahden suojaraja, niinhän elokuvissakin. Ne ovat hyödyllisiä opasteita mutta luultavasti lukijat osaavat siinä vaiheessa kun haluavat lukea ikärajoin varustettua mangaa jo itse arvioida minkälaista itse kestää.\nOlen vain himean katkera kun Hellsingin neljänteen OVAhan laitettiin ikärajaksi 18. Miten minä sen nyt nyhjään itselleni kun muita en voi laittaa ostamaan. Olisivat laittaneet rajoitetun version kannen, paljon työturvallisempi.\n9.12.2008 at 17.16 #41415\nnii-i…mut kaikki animet ei vaan ole tarkistettuja ikärajoja vaikka pitäisi…\nkuten esimerkiksi naruto…\n9.12.2008 at 17.55 #41423\nEhdottomasti ovat tarpeelliset. Ne antavat vähän suuntaa, mitä sarjalta odottaa ja varoittavat herkkänahkaisia.\nToisaalta taas, ainakin itsessä heräsi nuorempana aina oikein erityinen kiinnostus, jos joku asia oli korkeasti oman ikäni yläpuolelle rajoitettua. Uskon, että tämänlaisia nuoria on muitakin, mutta tietenkin se on omalla vastuulla, jos ikäraja on jo varoittanut..\nMun mielestä erityisesti seksuaalisesti virittyneet sarjat on tosi tarpeellista ikärajoittaa; ihmisen seksuaalisuus on kuitenkin asia, joka on tosi herkkä, puhumattakaan siitä jos kyseessä on kehitysvaiheessa oleva lapsi tai nuori.\n17.12.2008 at 13.44 #41915\nItse aina katson sisältöä hieman: luen alun vaikka netistä tai lainaan jostain kirjastosta. Sittenpähän nään onko kyseinen manga juuri minulle sopiva. Esim. Death Note: 14+ Ja mulla kestää toki vielä pari vuotta että siihen ikään pääsen. Silti luen sitä,ja niin lukee 13v kamunikin.\n17.12.2008 at 16.52 #41963\nMinusta ne on aika hyvä juttu,sillä eihän tietyt sarjat ole tarkoitettu pienimmille vaikka ne oliskin esim. suomennettu : D ikärajat on hyvä olla koska jotkut tosiaan ovat paljon,paljon herkempiä kuin toiset…Ikärajat kertoo vähän sarjasta ja varoittaa herkimpiä lukijoita/katsojia… Minä en välttämättä ala katsoa ihan vielä Elfen Lied:ia kun se on k-18 ja välillä! olen herkkä verelle… (vaikka olenkin katsonut Higurashin 😎\n19.12.2008 at 10.15 #42089\nMielestäni ikärajoja tulisi noudattaa.\nEsim. Tällä hetkellä kaupoissa on myynnissä K16 manga ja siskoni (13v) annettiin se ostaa. Tämä kyseinen manga ei ole sovelias ainakaan 13v. ja sitä nuoremmille. Kauppojen pitäisi vähän vahtia mitä myyvät.\nIkärajat ovat tosi käyttistä ja tiedän jo 9 v. poikia, jotka ovat lukeneet FMA:t ja DB Z:a, joissa on verta ja asioita, jotka eivät kuulu niin nuorille. FMA:kin tunnelma on niin synkkä ja väkivaltainen.\n19.12.2008 at 12.15 #42096\nYritämpä jotain tänne väkertää, kun tänään ei ole oikein ajatus luistanut kunnolla. Furuban Hatorista sain kyllä aika hyvän viestin tehtyä Fruits Basket keskusteluun, mutta asiaan.\nIkärajat ovat hyödyllisiä ja kertovat mangan laadusta. Jos manga on K-18, niin eihän kukaan ajattele, että se kertoo jostain keijuista, jotka lentävät onnellisina. Suomenhan manga julkaisu ei ole vielä täysin monivalintaista, esim. K-18 mangat puuttuvat, mutta ei niitä kyllä Suomen markkinoille tarvikkaan kuin englannikksi. Tietenkin itse haluaisin lukea myös aikuisempia mangoja, kuin mitä Suomen lehtipisteet tarjoavat, mutta englannin taitoni on surkea. Mutta täällä Suomessa ei vahdita pätkän vertaa kelle mangaa myydään, niin K-18 mangat saavat vielä odottaa. Mutta mitä sarjoja Suomessa myydään, joissa ikärajat pitää ottaa tarkemmin, Hellsingiä, Deth Notea, Vagabondia ja Fullmetall Alchemista. Kyseiset sarjat eivät ole lapsille tarkoitettuja. Hellsingin ikäraja voitaisi sijoittaa 16 vuoteen, mutta mitä se sitten muuttaisi. EI MITÄÄN! Marketinmyyjät antaisivat kuitenkin ostaa yhdeksän vuotiaan lapsen sen. Sehän on vain manga. Death Noten kohdalla piäisi ikäraja nostaa K-15, Vagabondin ikäraja on kohdillaan ja Fullmetall Alchemistin ikäraja on ihan retuperällä. K-12, kuka ne ikärajat laatii? Sen pitäisi olla vähintään K-14. Mutta asiat muutuisivat sitäkin kautta parempaa suuntaan, että myyjät eivät myisi K-15 mangaa kolmetoista vuotiaalle! Niidenkin pitäisi tajuta, että heillä myydään muutakin lehtiä, kuin aikuisviihde lehdet, joita ei saa myydä lapsille!!!\n28.12.2008 at 11.24 #42806\nMonet eivät välitä ikärajoista laisinkaan. Ehkä ikärajat ovat siksi matalat koska halutaan sarjojen myyvän paremmin? Ne ovat niin matalat koska on huomattu että monet 12-vuotiaatkin lukevat jo jopa K-16 mangoja. En osaa todellakaan sanoa mitään muuta kunnollista tuohon äskeiseen mutta ikärajat ovat minustakin hyvät. Vaikka mangat ovatkin vain KUVIA paperilla niin saattavat nekin järkyttää yhtä hyvin kuin elokuva esim. Jos on alle ikärajan kannattaa ensin katsoa vaikka netistä tai kirjastosta että onko kyseinen sarja sopiva niin kuin jo on tässäkin ehdotettu.\nItse ostin kerran vahingossa K-15 mangan… 😳 Olin silloin 13 vuotta vanha. En silloin muinaisina aikoina tiennyt että magoissa on olemassa ikärajoja. Tosin myyjä ei huomauttanut asiasta kun kassalle menin. Huomasin ikärajan vasta myöhemmin kotona… Ehkä se että ikärajoja rikotaan johtuu (ainakin osittain) siitäkin että kaikki eivät tiedä että mangoissa on ikärajoja. Pikkumuksut vaan ajattelevat että kaikki mangat ovat ihan harmittomia. "Kuinka sarjakuva voisi edes aiheuttaa pelkoa?" monet ajattelevat. Eihän nyt näissä ensimmäisissäkään mangoissa joita suomeen tuli ollut kovinkaan monissa mitään ikärajamerkintöjä… Ikärajat pitäisi merkitä tästälähin ISOLLA PAINOLLA ETUKANTEEN! Ei sillä ole ketunkaan väliä vaikka hieno etukansi menisi pilalle. On tärkeämpää ettei nuorien mielet mene pilalle.\n28.12.2008 at 17.43 #42876\n–Ehkä se että ikärajoja rikotaan johtuu (ainakin osittain) siitäkin että kaikki eivät tiedä että mangoissa on ikärajoja. —\n—Ikärajat pitäisi merkitä tästälähin ISOLLA PAINOLLA ETUKANTEEN! Ei sillä ole ketunkaan väliä vaikka hieno etukansi menisi pilalle. On tärkeämpää ettei nuorien mielet mene pilalle.\nHarvemmin sarjakuvissa tai kirjoissakaan on ikärajoja. Ehkä se todella siksi on jäänyt huomaamatta mangoissa, koska se on verrattain uusi ilmiö.\nSe kyllä hämmästyttää, jos jollekulle termi sarjakuva, merkitsee vaan niitä päivittäissanomalehdissä ilmestyviä hauskoja strippejä. Kuitenkin suuri osa länsimaisesta sarjakuvasta on tosi brutaalin väkivaltaista ja/tai vahvasti seksuaalisviritteistä.\nOlen kuitenkin ehdottomasti eri mieltä, että ikärajat pitäisi laittaa "isolla painolla etukanteen". Ei. Pysyköön takakannessa. Myyjiä vain pitäisi informoida niiden olemassaolosta JA tarpeellisuudesta.\n31.12.2008 at 15.25 #43164\nNo, itseäni nuo ei juurikaan liikuta, kun olen kerran täyisi-ikäinen jo. Tosin minusta joissakin sarjoissa voisi olla hieman korkeampi suosittelu ikäraja, meinaan jotkut hieman raa-atkin sarjat ovat saaneet aika alakantissa olevia ikäsuosituksia. Jokainen tosin tietää toivottavasti omat rajansa, ja sietokykynsä kauhussa ja muussa ronskimmassa materiaalissa, joten pystyy erottelemaan sarjat itselleen parhaiten.\nIhan tarpeellisia, ja joskus liian alhaisia. Mutta minusta jokaisen tulisi itse hieman tietää sietokykyään.\n4.1.2009 at 10.18 #43467\nNo siis, en nyt mitenkään kamalasti ikärajoja seuraa mangoissa, animeissa äitini ja isäni valvovat etten osta jotain +15 animea, mutta koneelta nyt katson mitä sattuu. Yleensähän ne ikärajat tulevat kiroilusta, verestä tms. joten olen kyllä sitä mieltä, että ei esimerkiksi Hellsingiä ole tarkoitettu kovinkaan nuorille.\nTuli tässä nyt vain mieleen, että esimerkiksi Salapoliisi Conania lukiessani ei todellakaan tule mieleen laittaa ikärajaksi +12. Mutta sitten, kun se sitä alempi ikäraja (kait?) on +7, ei se ehkä aivan niin nuorille sovi.\n4.1.2009 at 17.34 #43555\nKaippa ne ikärajat on jollain tavalla hyödyllisiäkin, mutta itse en ainakaan ikinä niitä katso 😉


Sarin puutarhat: Pihasuunnitelma - eri toiminnot oikeille paikoille\nPihasuunnitelma - eri toiminnot oikeille paikoille\nPihasuunnitelma kannattaa tehdä harkiten ja ajatuksella, jotta tulee valittua eri toiminnoille oikeat paikat. Erityisen tärkeää on se, että toiminnot ja niiden paikat on asukkaiden elämän ja arjen tapojen mukaiset. Siis huomioiden asukkaiden yksilöllisyys. Silloin pihasta tulee toimiva ja pihalla tulee oleskeltua paljon enemmän, jolloin pienikin piha toimii kesällä lisätilana.\nSiksi pihaa on hyvä miettiä itsekin pihasuunnitelman näkökulmasta, vaikka teettäisi pihasuunnitelman ammattilaisella. Tänään juuri opetin pihasuunnittelukurssilla, jossa todennäköisesti osa tulee teettämään varsinaisen suunnitelman ammattilaisella. Kun itse ymmärtää pihasuunnittelun periaatteet, on paljon helpompi keskustella niistä sitten suunnittelijan kanssa. Ja se varmistaa, että ammattilaisen tekemässä pihasuunnitelmassa on ne omalle perheelle tärkeimmät toiminnot oikeilla paikoilla.\nPihasuunnitelma ja oleskelupaikat oikeille paikoille...\nOleskelupaikkoja voi pihalla olla useita eri tarkoituksiin. Tai pihalla on vain yksi oleskelupaikka. Se siis riippuu täysin asukkaista ja pihan koosta. Mikä on paras paikka oleskelualueelle, siihen vaikuttaa se, mitä toimintoja sinne haluaa. Sen mukaan tehdään mitoitus, jotta kaikki mahtuu. Siinä vaiheessa usein ratkeaa se, mikä on paras paikka.\nKasvimaa ja viljelylaatikot pihasuunnitelmassa...\nMikäli pihalle haluaa kasvimaata, viljelylaatikoita tai muita hyötykasveja, niillekin pihasuunnitelmassa mietitään oikea paikka. Esimerkiksi paikan valoisuus voi rajata kasvatettavia kasveja tai kasvin koko voi vaikuttaa siihen, mihin sen voi sijoittaa. Kun vähän perehtyy pihasuunnitteluun, niin hyötykasvien suunnittelu on yllättävän helppoa.\nTavoitteena hyötykasvien kanssa on aina se, että kasvit viihtyisivät hyvin ja tekisivät ison sadon. Kuvassa on punavartista mangoldia.\nPihasuunnitelmassa ratkaistaan toimintojen paikat...\nPihasuunnitelmassa mietitään alkuvaiheessa eri toimintojen paikat. Ne sanelevat pihan tilojen muodon ja vaikuttavat pihan toimivuuteen. Siksi toimintojen suunnittelu on niin tärkeää tehdä ensimmäisenä ja huolella.\nNurmikkoalue voi olla tärkeä pihalla esimerkiksi peleille ja koirille. Silloin tietysti pelin tarvitsema tila huomioidaan suunnittelussa.\nEli toiminnot mietitään ennen esteettisyyttä ja pengerryksiä, jos haluaa helppohoitoisen tai viihtyisän pihan.\nPihasuunnitelma ammattilaisella tai itse tehden...\nPihasuunnitelman voi siis teettää pihasuunnittelun ammattilaisella. Sen voi myös tehdä itsekin, kunhan itsellä on riittävästi tietoa käytössä. Sitä saa esimerkiksi pihasuunnittelukursseilla. Tänään juuri opetin yhdellä kurssilla ja toisella jatkuu maanantaina. Mikä jännää, kevään kurssit Espoon työväenopistossa ovat jo lähes täynnä, vaikka on vasta lokakuu. Niin suosittua on oman pihan suunnittelu.\nOsa opiskelijoista tulee teettämään suunnitelman ammattilaisella. Pihasuunnittelukurssin käyminen auttaa heitä varmistamaan, että kallis pihasuunnitelma on varmasti toimiva ja mieluinen heidän elämäntapaansa.\nSarin pihasuunnittelun verkkokurssi, joka on yritykseni Puutarha Studion, on sopiva niille, jotka haluavat edetä pihasuunnittelukurssia oman aikataulunsa mukaan. Kurssin materiaalit ohjaavat pihasuunnittelua siten, että pihasuunnitelman piirtäminen etenee vaihe vaiheelta valmiiksi suunnitelmaksi. Verkkokurssilla on myös mahdollisuus laittaa viestiä minulle, jos tulee tarvetta.\nKirjoittanut SariW klo 19.11\nTunnisteet: puutarhanhoito, puutarhasuunnittelu, sarinpuutarhakurssit\nAnonyymi 31. lokakuuta 2021 klo 12.32\nHyvä muistutus oleskelupaikan mitoituksesta! Meille tuli epäkäytännöllisen pieni terassi ja kyllä harmittaa.\nSariW 31. lokakuuta 2021 klo 14.47\nJa ette varmasti ole ainoita, joilla terassin koko tai muoto ei ole onnistunut. Toisaalta sekään ei ole hyvä, että terassi on aivan liian iso. Siksi paras terassin ja oleskelualueen muoto ja mitoitus tehdään asukkaiden elämän mukaiseksi.\nToivottavasti saatte laajennettua terassia, tavalla tai toisella.\nHerkän kaunis pikkutulppaani keväällä\nPihan muutoksien suunnittelua


Juhamatti Aaltonen jatkaa kauden loppuun Kärpissä. (KUVA: Aleksi Makkonen)\nJuhamatti Aaltonenhttps://www.is.fi/haku/?query=juhamatti+aaltonen ei voi ymmärtää, miksi Traktor Tsheljabinsk ei päästä hänestä irti.\nKärppien Juhamatti Aaltonen ei piilottele sitä, että hän halusi päästä loistamaan Traktor Tsheljabinskissa tai jossakin muussa seurassa, joka pelaa maailman toiseksi kovinta sarjaa, KHL:ää.\n- Traktor halusi minut viime keväänä, mutta halusin pelata kaikkein parhaita vastaan ja katsoa NHL-kortin viimeiseen asti. Heidän ulkomaalaiskiintiönsä täyttyi. Kun selvitimme mahdollisuutta pelata jossain muussa KHL-seurassa, selvisi, että Traktorilla on pelaajaoikeuteni, Aaltonen sanoo Urheilusanomien haastattelussa.